Programul Regional Nord-Est 2021-2027

**GHIDUL SOLICITANTULUI DE FINANȚARE**

Dezvoltarea și creșterea mobilității naționale, regionale și locale durabile, rezistente la schimbările climatice, inteligente și intermodale, inclusiv îmbunătățirea accesului la rețeaua TEN-T și a mobilității transfrontaliere

Apel PR/NE/2024/5/RSO3.2/1



**Prioritatea 5**

NORD-EST – O REGIUNE mai acceSibilă

Dezvoltarea și creșterea mobilității naționale, regionale și locale durabile, rezistente la schimbările climatice, inteligente și intermodale, inclusiv îmbunătățirea accesului la rețeaua TEN-T și a mobilității transfrontaliere

**Obiectiv Specific**

Dezvoltarea și ameliorarea unei mobilități naționale, regionale și locale sustenabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere

Apel PR/NE/2024/5/RSO3.2/1

**CUPRINS**

[1. PREAMBUL, ABREVIERI ȘI GLOSAR 6](#_Toc136252624)

[1.1. Preambul 6](#_Toc136252625)

[1.2. Abrevieri 6](#_Toc136252626)

[1.3. Glosar 7](#_Toc136252627)

[2. ELEMENTE DE CONTEXT 9](#_Toc136252628)

[2.1. Informații generale Program 9](#_Toc136252629)

[2.2. Prioritatea/Fond/Obiectiv de politică/Obiectiv specific 9](#_Toc136252630)

[2.3. Reglementări europene și naționale, cadrul strategic, documente programatice aplicabile 10](#_Toc136252631)

[3. ASPECTE SPECIFICE APELULUI DE PROIECTE 11](#_Toc136252632)

[3.1. Tipul de apel 11](#_Toc136252633)

[3.2. Forma de sprijin (granturi, instrumentele financiare, premii) 11](#_Toc136252634)

[3.3. Bugetul alocat apelului de proiecte 11](#_Toc136252635)

[3.4. Rata de cofinanțare 11](#_Toc136252636)

[3.5. Zona/Zonele geografică(e) vizată(e) de apelul de proiecte 12](#_Toc136252637)

[3.6. Acțiuni sprijinite în cadrul apelului 12](#_Toc136252638)

[3.7. Grup-țintă vizat de apelul de proiecte 13](#_Toc136252639)

[3.8. Indicatori 13](#_Toc136252640)

[3.9. Rezultatele așteptate 13](#_Toc136252641)

[3.10. Operațiune de importanță strategică 14](#_Toc136252642)

[3.11. Investiții teritoriale integrate 14](#_Toc136252643)

[3.12. Dezvoltare locală plasată sub responsabilitatea comunității 14](#_Toc136252644)

[3.13. Reguli privind ajutorul de stat 14](#_Toc136252645)

[3.14. Reguli privind instrumentele financiare 15](#_Toc136252646)

[3.15. Acțiuni interregionale, transfrontaliere și transnaționale 16](#_Toc136252647)

[3.16. Principii orizontale 16](#_Toc136252648)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 16](#_Toc136252649)

[3.18. Caracterul durabil al proiectului 17](#_Toc136252650)

[3.19. Acțiuni menite să garanteze egalitatea de șanse, de gen, incluziunea și nediscriminarea 17](#_Toc136252651)

[3.20. Teme secundare 18](#_Toc136252652)

[3.21. Informarea și vizibilitatea sprijinului din fonduri 18](#_Toc136252653)

[4. Informații administrative despre apelul de proiecte 18](#_Toc136252654)

[4.1. Data deschiderii apelului de proiecte: .............................. 18](#_Toc136252655)

[4.2. Perioada de pregătire a proiectelor: .................................... 18](#_Toc136252656)

[4.3. Perioada de depunere a proiectelor 19](#_Toc136252657)

[4.4. Modalitatea de depunere a proiectelor 19](#_Toc136252658)

[5. Condiții de eligibilitate 19](#_Toc136252659)

[5.1. Eligibilitatea solicitanților și partenerilor 20](#_Toc136252660)

[5.2. Eligibilitatea activităților 23](#_Toc136252661)

[5.3. Eligibilitatea cheltuielilor 27](#_Toc136252662)

[5.4. Valoarea minimă și maximă eligibilă/nerambursabilă a unui proiect 31](#_Toc136252663)

[5.5. Cuantumul cofinanțării acordate 31](#_Toc136252664)

[5.6. Durata proiectului 32](#_Toc136252665)

[5.7. Alte cerințe de eligibilitate a proiectului 32](#_Toc136252666)

[6. Indicatori de etapă 33](#_Toc136252667)

[7. Completarea și depunerea cererilor de finanțare 33](#_Toc136252668)

[7.1. Completarea formularului cererii 33](#_Toc136252669)

[7.2. Limba utilizată în completarea cererii de finanțare 34](#_Toc136252670)

[7.3. Metodologia de justificare și detaliere a bugetului cererii de finanțare 34](#_Toc136252671)

[7.4. Anexe și documente obligatorii la depunerea cererii 34](#_Toc136252672)

[7.5. Aspecte administrative privind depunerea cererii de finanțare 36](#_Toc136252673)

[7.6. Anexele și documente obligatorii la momentul contractării 36](#_Toc136252674)

[7.7. Renunțarea la cererea de finanțare 40](#_Toc136252675)

[8. PROCESUL DE EVALUARE, SELECȚIE ȘI CONTRACTARE A PROIECTELOR 40](#_Toc136252676)

[8.1. Principalele etape ale procesului de evaluare, selecție și contractare 40](#_Toc136252677)

[8.2. Conformitate administrativă — Declarația unică 40](#_Toc136252678)

[8.3. Etapă de evaluare preliminară — dacă este cazul (specific pentru intervențiile FSE+) 40](#_Toc136252679)

[8.4. Evaluarea tehnică și financiară. Criterii de evaluare tehnică și financiară 40](#_Toc136252680)

[8.5. Aplicarea pragului de calitate 41](#_Toc136252681)

[8.6. Aplicarea pragului de excelență 41](#_Toc136252682)

[8.7. Notificarea rezultatului evaluării tehnice și financiare 41](#_Toc136252683)

[8.8. Contestații 41](#_Toc136252684)

[8.9. Contractarea proiectelor 42](#_Toc136252685)

[9. ASPECTE PRIVIND CONFLICTUL DE INTERESE 44](#_Toc136252686)

[10. ASPECTE PRIVIND PRELUCRAREA DATELOR CU CARACTER PERSONAL 44](#_Toc136252687)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 44](#_Toc136252688)

[11.1. Rapoartele de progres 44](#_Toc136252689)

[11.2. Vizitele de monitorizare 45](#_Toc136252690)

[11.3. Mecanismul specific indicatorilor de etapă. Planul de monitorizare 45](#_Toc136252691)

[12. ASPECTE PRIVIND MANAGEMENTUL FINANCIAR 46](#_Toc136252692)

[12.1. Mecanismul cererilor de prefinanțare 46](#_Toc136252693)

[12.2. Mecanismul cererilor de plată 47](#_Toc136252694)

[12.3. Mecanismul cererilor de rambursare 48](#_Toc136252695)

[12.4. Graficul cererilor de prefinanțare/plată/rambursare 49](#_Toc136252696)

[12.5. Vizitele la fața locului 49](#_Toc136252697)

[13. MODIFICAREA GHIDULUI SOLICITANTULUI 50](#_Toc136252698)

[13.1. Aspectele care pot face obiectul modificărilor prevederilor ghidului solicitantului 50](#_Toc136252699)

[13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 50](#_Toc136252700)

[14. ANEXE 50](#_Toc136252701)

# **PREAMBUL, ABREVIERI ȘI GLOSAR**

## 

## **Preambul**

Acest document se aplică apelului de proiecte cu numărul PR/NE/2024/5/RSO3.2/1– **Prioritatea 5 Nord-Est – O regiune mai accesibilă***,* Obiectiv Specific RSO3.2. *Dezvoltarea și ameliorarea unei mobilități naționale, regionale și locale sustenabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere*, în cadrul Programului Regional Nord-Est 2021-2027.

Apelurile de proiecte se lansează prin aplicația electronică MySMIS2021/SMIS2021+.

Interpretarea informațiilor incluse în documentația de finanțare se realizează sistematic, în conformitate cu prevederile prezentului document, respectiv a *Ghidului Solicitantului – Condiții specifice de accesare a fondurilor în cadrul apelului de proiecte cu numărul PR Nord-Est/2023/1/1* *cu modificările și completările ulterioare,* aprobat și publicat pe site-ul [www.regionordest.ro](http://www.regionordest.ro).

Prezentul document se adresează tuturor potențialilor solicitanți pentru apelul de proiecte mai sus menționat.

Aspectele cuprinse în acest document ce derivă din Programul Regional Nord-Est 2021-2027 și modul său de implementare, vor fi interpretate de către Autoritatea de Management pentru Programul Regional Nord-Est curespectarea legislației în vigoare și folosind metoda de interpretare sistematică.

IMPORTANT!

Vă recomandăm ca înainte de a începe completarea cererii de finanțare, să vă asigurați că ați parcurs toate informațiile prezentate în acest document și prevederile legislației naționale și comunitare specifice și să vă asigurați că ați înțeles toate aspectele legate de specificul intervențiilor finanțate.

Acest document prevalează asupra extraselor din ghid incluse în MySMIS.

Vă recomandăm ca până la data limită de depunere cererilor de finanțare în cadrul prezentelor apeluri de proiecte, să consultați periodic pagina de internet [www.regionordest.ro](http://www.regionordest.ro), pentru a urmări eventualele modificări ale condițiilor generale și/sau specifice, precum și alte comunicări/clarificări pentru accesarea fondurilor în cadrul Programului Regional Nord-Est 2021-2027.

Pentru a facilita procesul de completare și transmitere a cererilor de finanțare, la sediul Agenției pentru Dezvoltare Regională Nord-Est (ADR Nord-Est) funcționează un Birou Regional de Informare, unde solicitanții pot fi asistați, în mod gratuit, în clarificarea unor aspecte legate de completarea și pregătirea acestora. Solicitanții de finanțare pot formula solicitări de clarificări în ceea ce privește datele/informațiile cuprinse în prezentul ghid, inclusiv anexele acestuia, pe întreaga durată a apelului de proiecte, începând cu data deschiderii apelului până la data închiderii acestuia, astfel:

-La sediul Biroului Regional de Informare din Piatra Neamt, Str. Lt. Draghescu, nr. 9

-Prin telefon, apeland numarul 0233224167

-Prin email, la  adresa [info@adrnordest.ro](mailto:info@adrnordest.ro).  Termenul de răspuns la solicitările electronice este de 10 zile lucrătoare de la data transmiterii solicitării.

Întrebările frecvente și răspunsurile la acestea vor fi publicate periodic pe pagina web a programului <https://regionordest.ro/intrebari-frecvente> .

## **Abrevieri**

|  |  |  |
| --- | --- | --- |
| **Nr.crt.** | **Abreviere** | **Explicație** |
|  | ADR Nord-Est | Agenției pentru Dezvoltare Regională Nord-Est |
|  | AM PR NORD-EST | Autoritatea de Management pentru Programul Regional Nord-Est |
|  | BS | Bugetul de stat |
|  | DNSH | Principiul „a nu prejudicia în mod semnificativ” (Do No Significant Harm) |
|  | FEDR | Fondul European pentru Dezvoltare Regională |
|  | JOUE | Jurnalul Oficial al Uniunii Europene |
|  | PT | Proiect tehnic de execuție |
|  | PMUD | Planul de mobilitate urbană durabilă |

## **Glosar**

|  |  |  |
| --- | --- | --- |
| **Nr.crt.** | **Termen** | **Definiție** |
|  | Achiziții publice verzi | Achiziționarea de bunuri, servicii și lucrări cu un impact de mediu redus de-a lungul întregului ciclu de viață al acestora, față de alte bunuri, servicii și lucrări cu aceeași funcție principală. |
|  | Activitate de bază în cadrul unui proiect | Activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/ organismul intermediar, după caz, în etapă de contractare, la momentul întocmirii planului de monitorizare al proiectului și care trebuie să respecte următoarele condiții cumulative:  (i) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;  (ii) se regăsește în cererea de finanțare sub forma activităților eligibile obligatorii specificate în Ghidul Solicitantului;  (iii nu face parte din activitățile conexe, așa cum sunt acestea definite în Ghidul Solicitantului;  (iv) bugetul estimat alocat activității sau pachetului de activități reprezintă minimum 50% din bugetul eligibil al proiectului. |
|  | Apel de proiecte | Invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului. |
|  | Cerere de finanțare | Document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/ SMIS2021+ . |
|  | Dată lansare apel de proiecte | Data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management. |
|  | Declarație unică a solicitantului/partenerului/liderului de parteneriat | Declarație pe propria răspundere a solicitantului, sub incidența prevederilor legale care privesc falsul în declarații și falsul intelectual, prin care acesta declară că a respectăt toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează că în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării |
|  | Indicatori de etapă | Repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare. |
|  | Perioada de implementare a proiectului | Perioada cuprinsă între data semnării contractului de finanțare (la care se adaugă, dacă este cazul, și perioada de desfășurare a activităților înainte de semnarea contractului de finanțare, conform regulilor de eligibilitate a cheltuielilor) și data efectuării ultimei plății de către AM PR Nord-Est sau data ultimei zile din perioada de implementare a proiectului stabilită prin contract, oricare dintre ele are loc mai întâi. |
|  | Perioada de durabilitate a proiectului | Perioada de cinci ani calculată de la efectuarea plății finale în cadrul contractului de finanțare. |
|  | Plan de monitorizare a proiectului | Plan inclus în contractul de finanțare, după caz, prin care se stabilesc indicatorii de etapă care se vor monitoriza de către autoritatea de management pe parcursul implementării proiectului, modul de verificare al acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului. |
|  | Prag de calitate | Prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile. |
|  | Plan de mobilitate urbană durabilă  (PMUD) | Instrument de planificare strategică teritorială prin care este corelată dezvoltarea spațială a localităților și a zonei periurbane/metropolitane a acestora cu nevoile de mobilitate și transport ale persoanelor și mărfurilor – conform Ordinului nr. 233/26.02.2016 pentru aprobarea Normelor metodologice de aplicare a Legii nr. 350/2001 privind amenajarea teritoriului și urbanismul și de elaborare și actualizare a documentațiilor de urbanism. |
|  | PDR NE 21-27 | Planul de Dezvoltare Regionala Nord-Est 2021-2027. <https://www.adrnordest.ro/wp-content/uploads/2022/07/PDR%20NE%202021-2027.pdf> |

# **ELEMENTE DE CONTEXT**

## **Informații generale Program**

Programul Regional pentru Regiunea Nord-Est 2021-2027 este un document strategic de programare care acoperă domeniile: specializare inteligentă și inovare, IMM-uri, digitalizare, eficiență energetică, dezvoltare urbană, **mobilitate și conectivitate**, protecția naturii și a biodiversității, infrastructură educațională, turism și cultură/patrimoniu cultural.

Programul își propune derularea în Regiunea Nord-Est a unei dezvoltări echilibrate, bazate pe un proces de creștere economică inteligent, durabil și incluziv, care să conducă la creșterea calității vieții și reducerea decalajelor de dezvoltare intra și inter regionale. Programul va finanța proiecte în județele Suceava, Botoșani, Neamț, Iași, Bacău și Vaslui.

PR NE este unul dintre programele aferente Acordului de parteneriat nr. 2021RO16FFPA001, prin care se pot accesa fondurile europene structurale de investiții provenite din Fondul European pentru Dezvoltare Regională (FEDR). Programul a fost aprobat prin decizia Comisiei Europene nr. C(2022) 7637 din 21.10.2022.

## **Prioritatea/Fond/Obiectiv de politică/Obiectiv specific**

**Prioritatea 5 Nord-Est – O regiune mai accesibilă** derivă din Programul Regional Nord-Est 2021-2027, **Obiectivul de Politica 3 - O Europa mai conectată (mobilitate și conectivitate TIC regională)[[1]](#footnote-1).**

Obiectivul specific **RSO3.2** al acestei priorități este reprezentat de dezvoltarea și creșterea mobilității naționale, regionale și locale durabile, rezistente la schimbările climatice, inteligente și intermodale, inclusiv îmbunătățirea accesului la rețeaua TEN-T și a mobilității transfrontaliere.

Prin investițiile realizate in infrastructura de transport rutier s-ar putea obține o creștere a conectivității, a gradului de mobilitate a persoanelor și bunurilor, un acces mai facil și rapid către furnizorii de servicii de educație, sanătate și sociale, la oportunitati concretizate in locuri de munca mai bune din zonele urbane dezvoltate pentru populatia aflată în zonele rurale și în orașele de dimenșiuni mici ale regiunii.

Aceste investiții sunt susținute de cadrul strategic definit de PDR NE, prin axa dedicată dezvoltării în regiune a unei infrastructuri moderne, inteligente, reziliente și durabile, prin care să se asigure o creștere a accesibilității între zonele rurale izolate și centrele urbane limitrofe, între orașele mici și mijlocii și zonele funcționale urbane, a conectivității și accesibilității transfrontaliere.

Totodată, o serie de localitați urbane și-au prevăzut în planurile de mobilitate urbană durabilă și/sau strategiile de dezvoltare locală investiții în realizarea de soluții de fluidizare, care ar putea avea un impact favorabil, contribuind la descongestionarea traficului de tranzit din orașe, sporirea considerabilă a capacitații de circulație, reducerea degradării și a uzurii arterelor existente datorită suprasolicitărilor cauzate de traficul greu, reducerea semnificativă a poluării mediului prin reducerea noxelor și zgomotului, reducerea numărului de accidente și realizarea legăturilor între rețelele de transport pentru fluxuri de mărfuri*.* Mai mult, cadrul strategic definit de PDR NE susține acțiunile care adresează soluțiile de fluidizare, în special pentru zonele urbane aglomerate, congestionate care se confruntă cu probleme de poluare atmosferică și fonică.

## **Reglementări europene și naționale, cadrul strategic, documente programatice aplicabile**

* REGULAMENTUL (UE, Euratom) 2093/2020 AL CONSILIULUI din 17 decembrie 2020 de stabilire a cadrului financiar multianual pentru perioada 2021-2027;
* REGULAMENTUL (UE) 1060/2021 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 1058/2021 AL PARLAMENTULUI EUROPEAN ȘI AL CONSILIULUI din 24 iunie 2021 privind Fondul european de dezvoltare regională și Fondul de coeziune;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
* OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, cu modificările si completările ulterioare;
* Hotărârea Guvernului nr. 907/2016 privind etapele de elaborare și conținutul -cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările si completările ulterioare;
* Ordinul nr. 1777/2023 din 3 mai 2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanţa de urgenţă a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027;
* Legea nr. 292/2018 privind evaluarea impactului anumitor proiecte publice și private asupra mediului;
* Ordinul nr. 269/2020, al Ministerului Mediului, Apelor și Pădurilor privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier și a altor ghiduri specifice pentru diferite domenii și categorii de proiecte;
* Regulamentul (UE) NR. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
* Regulamentul (UE) NR. 2831/2023 al Comisiei din 14 decembrie 2023 privind aplicarea articolelor 107 și 108 din Tratatul privind functionarea Uniunii Europene;
* Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012.

# **ASPECTE SPECIFICE APELULUI DE PROIECTE**

## **Tipul de apel**

Prin prezentul ghid specific se lansează apelul de proiecte **de tip necompetitiv numărul** **PR/NE/2024/5/RSO3.2/1**, cu termen limită de depunere.

Pentru informarea corectă a potențialilor solicitanți, AM PR NORD-EST va publica lunar situația proiectelor depuse și gradul de acoperire a alocării financiare disponibile.

## **Forma de sprijin (granturi, instrumentele financiare, premii)**

Forma de sprijin acordat în cadrul apelului de proiecte aferent acestui apel o reprezintă grantul nerambursabil, în conformitate cu prevederile PR Nord-Est, a regulamentelor UE 1060/2021 și 1046/2018.

## **Bugetul alocat apelului de proiecte**

Alocarea financiară orientativa pentru acest apel de proiecte este de 181.875.294,12 euro (FEDR + contribuția naționala), din care 154.594.000,00 euro din FEDR și 27.281.294,12 euro contribuția naționala, compusă din cofinanțarea de la bugetui de stat și contribuția proprie (buget local).

Gradul de supracontractare utilizat în cadrul prezentului apel de proiecte va fi în conformitate cu prevederile OUG nr. 133/2021, cu încadrarea în creditele de angajament/ bugetare aprobate cu această destinație prin legile bugetare anuale. O eventuală realocare de credite de angajament/ bugetare se va realiza pe măsura progresului implementării Programului Regional Nord-Est 2021-2027.

Pentru transformarea din euro în lei a alocării în aplicația MySMIS este utilizat cursul Inforeuro din luna publicării ghidului, respectiv luna aprilie 2024: 1 euro =4,9702 lei.

## **Rata de cofinanțare**

În cadrul apelulului de proiecte PR/NE/2024/5/RSO3.2/1, pentru întocmirea bugetului cererii de finanțare, se vor lua în calcul următoarele rate de cofinanțare:

Pentru proiectele care nu se supun regulilor privind ajutorul de stat/de minimis, rata de cofinanțare acordată din Fondul European de Dezvoltare Regională este de 85% din valoarea eligibilă a proiectului, iar rata de cofinanțare din bugetul de stat reprezintă 13% din valoarea eligibilă a proiectului.

Pentru activitățile proiectelor care nu se supun regulilor privind ajutorul de stat, cofinanțarea din partea solicitantului este de minimum 2% din valoarea cheltuielilor eligibile.

Pentru proiectele care contin activități de amplasarea de stații și puncte de încărcare electrică (se supun regulilor privind ajutorul de stat/de minimis), se va opta pentru una din următoarele variante:

**Ajutor de minimis**

Valoarea totală a ajutorului ce poate fi acordat unei întreprinderi unice în orice perioadă de trei ani este de 300.000 EUR.

Cofinanțarea din partea solicitantului este de minimum 2% din valoarea cheltuielilor eligibile.

**Ajutor de stat pentru investiții în infrastructura de reîncărcare sau de realimentare**

Valoarea totală a ajutorului ce poate fi acordat pentru fiecare beneficiar, sub formă ajutor de stat pentru investiții în infrastructura de reîncărcare sau de realimentare, este de minimum 50.000 EUR și maximum 1.425.000 EUR.

Cofinanțarea din partea solicitantului este de minimum 65% din valoarea cheltuielilor eligibile.

Pentru activitatile proiectelor care se supun regulilor privind ajutorul de stat / de minimis, rata de cofinanțare acordată din Fondul European de Dezvoltare Regională este de maximum 85% din valoarea nerambursabila a proiectului, iar rata de cofinanțare din bugetul de stat reprezintă 15% din valoarea nerambursabila a proiectului.

## **Zona/Zonele geografică(e) vizată(e) de apelul de proiecte**

Proiectele finanțate în cadrul acestui apel vor fi implementate in mediul urban și rural in regiunea de dezvoltarea Nord Est, respectiv in județele Bacau, Botoșani, Iași, Neamț, Suceava și Vaslui.

## **Acțiuni sprijinite în cadrul apelului**

Având în vedere **domeniile de intervenţie** aferente Prioritatii de investiție 5 din Programul Regional Nord-Est 2021-2027[[2]](#footnote-2), preluate din Anexa I a *Regulamentului (UE) nr. 1060/2021*, vor fi sprijinite operațiuni care implementează acțiuni de dezvoltare și creștere a mobilității naționale, regionale și locale durabile, rezistente la schimbările climatice, inteligente și intermodale, inclusiv îmbunătățirea accesului la rețeaua TEN-T și a mobilității transfrontaliere.

Astfel, prin program se vizează modernizarea drumurilor județene, aparținând rețelei secundare (asa cum este definit în Planul investițional pentru Dezvoltarea Infrastructurii de Transport pentru perioada 2020-2030) de transport rutier, precum și realizarea soluțiilor care vor asigura fluidizarea/decongestionarea traficului rutier din municipii și orașe.

**Activităţile eligibile ale proiectului** trebuie să se încadreze în următoarele categorii de acțiuni:

***1. Acțiuni destinate îmbunătățirii conectivității legăturilor rutiere secundare către rețeaua rutieră și nodurile TEN-T prin modernizarea de drumuri județene, construirea de noi segmente de drum județean pentru conectarea la autostrăzi sau drumuri expres;***

Proiectul trebuie sa faca parte din portofoliul de proiecte al strategiei de dezvoltare a judetului.

**2. *Acțiuni destinate dezvoltării de*** ***soluții pentru descongestionarea/fluidizarea traficului prin crearea de variante ocolitoare pentru municipii/orașe, creare/modernizare pasaje, noduri rutiere, etc;***

Necesitatea construcției/extinderii/modernizării variantelor ocolitoare cu statut de drum județean trebuie să rezulte din **Planul de Mobilitate Urbană Durabilă**.

Proiectul trebuie sa se regaseasca atat in portofoliul de proiecte al strategiei de dezvoltare a judetului.

***3. Acțiuni de crestere a siguranței rutiere, ca parte integrantă a operațiunilor anterioare 1-2;***

***4. Acțiuni obligatorii de asigurare a durabilității investiției, ca parte integrantă a operațiunilor anterioare 1-2. Aceste pot fi de tipul:***

1. Amplasarea de stații și puncte de încărcare electrică pentru a încuraja utilizarea vehiculelor electrice;
2. Realizarea/refacerea coridoarelor ecologice in scopul asigurării conectivității laterale;
3. Realizarea de aliniamente de arbori de-a lungul căilor de transport situate și parapeți pentru protecție, apărări de maluri și consolidări de versanți;
4. Investiții pentru protecția drumului fata de efectele generate de condiții meteorologice extreme, efect al schimbărilor climatice; etc.

***5. Acțiuni de digitalizare pentru asigurarea/creșterea siguranței rutiere, după caz, ca parte integrantă a operațiunilor 1-2;***

*Ca parte integrantă a operațiunilor menționate anterior* ***pot fi vizate*** *și acțiuni pentru:*

***6. Amplasarea de stații/alveole (vizează un traseu deservit de transportul public de calatori);***

***7. Amenajarea de piste pentru bicicliști;***

***8.******Campanii de informare și conștientizare privind siguranța rutieră, ce vor fi realizate obligatoriu;***

***9. Achiziționarea de sisteme de control al greutății, necesare controlului periodic al traficului pe drumurile reabilitate si modernizate;***

***10. Acțiuni de informare prealabilă a transportatorilor cu privire la necesitatea și obligațiile de a respecta limitele de greutate, altele decat semnalizarea rutieră.***

**Prin investițiile realizate, în măsura în care este posibil se va urmări și crearea unor legături directe/indirecte pentru o parte a populației cu alte moduri de transport existente in regiune.**

## **Grup-țintă vizat de apelul de proiecte**

Grupul țintă vizat de prezentul apel de proiecte este reprezentat de:

- populația din localitățile rurale și urbane străbătute de drumurile modernizate/construite, inclusiv agenții economici din zonele respective.

- populația localităților care beneficiază de proiecte de decongestionarea/fluidizarea traficului.

## **Indicatori**

În vederea cuantificării indicatorilor din prezenta secțiune, se va avea în vedere ghidul pentru monitorizarea indicatorilor Programului Regional Nord-Est 2021-2027, care poate fi accesat la următoarea adresă: <https://regionordest.ro/documente-suport/>.

* + 1. **Indicatori de realizare**
* **RCO 46** - Lungimea drumurilor reconstruite sau modernizate – din afara TEN-T (UM: km);
* **RCO 44** - Lungimea drumurilor noi sau reabilitate – din afara TEN-T (UM: km).

Indicatorii de realizare comuni și specifici programului vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările și completările ulterioare.

NOTĂ (\*): Nu se acceptă identificarea și cuantificarea în cererea de finanțare a altor indicatori în afara celor menționați în cadrul acestei secțiuni.

* + 1. **Indicatori de rezultat**
* **RCR 55** – Număr anual de utilizatori de drumuri nou construite, reconstruite, sau modernizate (UM: pasageri-km/an).
* **RSR 7S5** – Număr de accidente pe drumuri reconstruite, reabilitate sau modernizate (UM: număr accidente/an)
  + 1. **Indicatori suplimentari specifici apelului de proiecte**

Nu se aplica prezentului apel.

## **Rezultatele așteptate**

Ȋn cadrul fiecărei cereri de finanțare se vor menționa rezultatele aşteptate în corelare cu activităţile propuse prin proiect, dupa cum urmează:

* Lungimea benzilor separate pentru mijloacele de transport public construite/modernizate/reabilitate/extinse (Km)
* Stații de reîncărcare electrică achiziționate/instalate/construite pentru vehicule electrice (nr.);
* Aliniamente de arbori și arbuști create/extinse (km/kmp), perdele forestiere (ha) pentru protecția drumului, respectiv față de efectele generate de condiții meteorologice extreme;
* Lungimea pistelor/traseelor pentru biciclete construite /modernizate/reabilitate/extinse (km) (dupa caz);
* Stații de transport public construite/modernizate/reabilitate (nr.), după caz;
* Acțiuni de digitalizare pentru asigurarea/creșterea siguranței rutiere: sisteme de semnalizare rutieră orizontală și verticală, sisteme de siguranță active, monitorizare video a traficului, etc (nr.), după caz
* Pasaje/noduri rutiere, în vederea decongestionării/fluidizării traficului, construite/modernizate/reabilitate (nr.) după caz;
* Lungime/suprafață de trotuare create/extinse (km/kmp), după caz;
* Campanii de informare și conștientizare privind siguranță rutieră (număr)
* Sisteme de control al greutății, necesare controlului periodic al traficului pe drumurile reabilitate si modernizate (număr);
* Acțiuni de informare prealabilă a transportatorilor cu privire la necesitatea și obligațiile de a respecta limitele de greutate (număr);

Se va prezenta valoarea la începutul implementării proiectului și valoarea estimată la finalul implementării proiectului, pentru fiecare rezultat asteptat.

Rezultatele așteptate trebuie să fie realiste, realizabile, măsurabile și în concordanță cu indicatorii și obiectivele specifice ale proiectului.

## 

## **Operațiune de importanță strategică**

Nu se aplică prezentului apel.

## **Investiții teritoriale integrate**

Nu se aplică prezentului apel.

## **Dezvoltare locală plasată sub responsabilitatea comunității**

Nu se aplică prezentului apel.

## **Reguli privind ajutorul de stat**

Articolul 107 alineatul (1) din Tratatul privind funcționarea Uniunii Europene (TFUE) stabileşte o interdicţie generală în sarcina statelor membre de a pune în aplicare măsuri de ajutor care întrunesc cumulativ următoarele criterii:

1. sunt acordate de către stat sau de către unitățile administrative teritoriale, din resurse de stat sau resurse ale unităților administrativ-teritoriale, ori de alte organisme care administrează surse ale statului sau ale colectivităților locale indiferent de formă;

2. sunt acordate în mod selectiv;

3. sunt acordate întreprinderilor;

4. asigură un avantaj economic întreprinderilor;

5. distorsionează concurenţa;

6. afectează comerţul cu statele membre ale Uniunii Europene.

Dacă măsurile de ajutor denaturează concurența și afectează comerțul intracomunitar, acestea nu sunt compatibile cu piața internă, cu excepția cazurilor în care tratatele prevăd altfel.

Articolul 108 alineatul (3) din Tratatul privind funcţionarea Uniunii Europene (TFUE) prevede obligaţia unui stat membru de a notifica Comisiei Europene ajutoarele de stat, astfel încât aceasta să evalueze dacă sunt compatibile cu piaţa comună. Comisia a definit unele excepții și a declarat anumite categorii specifice de ajutoare de stat ca fiind compatibile cu piața comună, în cazul îndeplinirii unor condiții, acestea fiind scutite (exceptate) de obligaţia notificării prealabile.

1. Activitățile prevăzute la Subcapitolul 5.2.2. “Activități eligibile”, litera I, punctele 1, 2, 3, 4 literele b-e, 5, 6, 7, 8, 9 și 10 din prezentul Ghid nu trebuie să intre sub incidența ajutorului de stat/de minimis.

Analiza ajutorului de stat trebuie realizată la nivelul proprietarului infrastructurii, a utilizatorului infrastructurii și a executantului lucrărilor.

Elementele de ajutor de stat sunt excluse, la nivelul proprietarului infrastructurii, atunci când nu sunt îndeplinite cumulativ criteriile anterior menționate.

La nivelul utilizatorului infrastructurii, se consideră că investițiile pentru care se acordă sprijin prin prezentul Ghid nu implică elemente de ajutor de stat atâta timp cât facilitățile/bunurile finanțate sunt destinate utilizării publice, activitățile nu au caracter economic, iar entitățile beneficiare ale finanțării nu au calitatea de operatori economici în relație cu aceste activități.

Activităţile propuse în cadrul proiectului nu trebuie să fie realizate în vederea desfăşurării de activităţi economice, în scopul obţinerii de venituri, prin cedarea folosinţei oricăruia dintre facilități/ bunuri către o terţă parte în perioada de implementare și de durabilitate. Nu sunt eligibile proiectele în care se propune realizarea de construcții/ facilități/ achiziționarea de bunuri în cadrul cărora se desfășoară activități economice.

Solicitantul de finanțare trebuie să asigure accesul gratuit al populației la facilitățile/bunurile care fac obiectul proiectului pe toată perioada de implementare și de durabilitate a contractului de finanțare.

La nivelul execuției lucrărilor, este înlăturat ajutorul de stat la nivelul constructorului dacă selecția executantului este realizată în baza unei proceduri competitive.

B. Pentru realizarea activităților prevăzute la Subcapitolul 5.2.2 Activități eligibile, punctul 4 litera a din cadrul prezentului Ghid, constând în amplasarea de stații și puncte de încărcare electrică pentru a încuraja utilizarea vehiculelor electrice aferente componentei investiționale „Amplasarea de stații și puncte de reîncărcare electrică” se aplică prevederile Dispoziției Directorului General al ADR Nord-Est nr. 248/30.10.2023, modificată și completată prin Dispoziția Directorului General nr. 108/01.04.2024 privind aprobarea, modificarea și completarea Schemei de ajutor de stat și ajutor de minimis pentru promovarea infrastructurii de reîncărcare vehicule electrice.

La depunerea Cererii de finanțare, pentru realizarea investițiilor pentru reîncărcarea sau realimentarea vehiculelor electrice, solicitantul va opta pentru unul din următoarele tipuri de ajutor:

* ajutor de minimis, conform Regulamentului (UE) nr. 2831/2023 al Comisiei Europene privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis

sau

* ajutor de stat pentru investiții în infrastructura pentru reîncărcarea sau realimentarea vehiculelor electrice, conform art. 36a din Regulamentul (UE) nr. 651/2014 privind categoriile de ajutoare compatibile cu piaţa internă în aplicarea articolelor 107 şi 108 din Tratat, cu modificările şi completările ulterioare.

Detalii privind regulile de acordare, de cumul și intensitatea ajutorului sunt prevăzute în Anexa nr. 18 la Ghidul specific al solicitantului.

## **Reguli privind instrumentele financiare**

Nu se aplică prezentului apel.

## **Acțiuni interregionale, transfrontaliere și transnaționale**

Prin implementarea proiectelor din cadrul acestei Intervenții Regionale, PR Nord-Est va contribui la SUERD, axa prioritară de mobilitate rutieră, țintind infrastructura rutieră, prin organizarea de evenimente (ateliere, conferințe) menite să faciliteze schimbul de bune practici, ce vizează, atât identificarea problemelor critice, a lipsei conectivității și a eliminării blocajelor de-a lungul retelei TEN-T, cât și creșterea gradului de conștientizare pentru siguranță rutieră; îmbunătățirea infrastructurii transfrontaliere regionale/locale și a accesului în zonele rurale prin facilitarea infrastructurii de transport secundare.

Cooperarea externa poate viza schimburi de bune practici și informatii dintre actorii din regiune și factorii interesati din zona transfrontaliera din Ucraina (Chernivtsi) și Republica Moldova (Edinet, Bălți, Ungheni, Lapușna, Cahul), din regiuni ale UE.

## **Principii orizontale**

Conform articolului 9 a Regulamentului (UE) 1060/2021, pe tot parcursul procesului de evaluare, selecție și contractare, pe perioada de implementare și durabilitate a proiectelor, atât solicitanții/beneficiarii cât și AM PR NORD-EST vor aplica, vor verifica și se vor asigura de respectarea principiilor legate de egalitatea de șanse, nediscriminare și accesibilitatea persoanelor cu dizabilități conform legislației naționale și europene în vigoare, în conformitate cu prevederile Cartei drepturilor fundamentale a Uniunii Europene, de principiul dezvoltării durabile și de politica Uniunii în domeniul mediului în conformitate cu articolul 11 și cu articolul 191 alineatul (1) din TFUE, precum și cu principiul de „a nu prejudicia în mod semnificativ” în concordanță cu Regulamentul (UE) 2020/852 al Parlamentului european și al Consiliului.

În îndeplinirea obligațiilor legale, se vor avea în vedere inclusiv prevederile secțiunilor 3.17. și 3.19. din ghidul solicitantului.

## **Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**

În pregătirea cererilor de finanțare, la depunerea proiectelor, pe parcursul procesului de evaluare, selecție și contractare, precum și pe întreaga durată de implementare, solicitanții de finanțare au obligația de a respectă legislația în vigoare în domeniul protecției mediului, la nivel național și european, inclusiv modificările intervenite pe parcursul procesului de evaluare sau contractare a proiectelor, modificări intervenite ulterior lansării ghidurilor de finanțare.

Solicitantul are obligația de a respecta prevederile Legii nr. 292/2018 privind *evaluarea impactului anumitor proiecte publice și private asupra mediului* și ale Ordinului nr. 269/2020 privind aprobarea ghidului general aplicabil *etapelor procedurii de evaluare a impactului asupra mediului*. În urma parcurgerii procedurii de reglementare solicitantul va obține actul de reglementare pentru proiectul ce va fi depus (Decizia etapei de încadrare a proiectului în procedura de evaluare a impactului asupra mediului, sau Clasarea notificării).

*Principiul DNSH* trebuie interpretat în sensul articolului 17 din Regulamentul (UE) 2020/852 privind instituirea unui cadru de facilitare a investițiilor durabile (Regulamentul privind Taxonomia), care definește noțiunea de „prejudiciere în mod semnificativ” a următoarelor șase obiective de mediu:

* atenuarea schimbărilor climatice;
* adaptarea la schimbările climatice;
* utilizarea durabilă și protecția resurselor de apă și a celor marine;
* tranziția către o economie circulară;
* prevenirea și controlul poluării;
* protecția și refacerea biodiversității și a ecosistemelor.

În vederea respectării principiului DNSH, în formularul Cererii de finanțare, Secțiunea „*Principii orizontale – Principiul DNSH*” solicitantul va prezenta măsurile de atenuare a impactului asupra obiectivului de mediu “*Tranziția către o economie circulară*”, așa cum au fost acestea prevăzute în Anexa 12 la *Metodologia privind imunizarea la schimbările climatice și respectarea principiului DNSH*, disponibilă pe pagina web <https://regionordest.ro/documente-suport/>.

Solicitantul va asigura *imunizarea la schimbările climatice a investițiilor în infrastructură care au o durată de viață preconizată de cel puțin cinci ani*, în procesul de pregătire, verificare, implementare și durabilitate a contractului de finanțare. Imunizarea infrastructurii la schimbările climatice reprezintă un proces care integrează măsuri de atenuare a schimbărilor climatice (Neutralitate climatică) și de adaptare (Reziliența la schimbările climatice) la acestea în dezvoltarea proiectelor de infrastructură.

În cererea de finanțare, la secțiunea „*Principii orizontale - Imunizarea la schimbările climatice*”, solicitantul va descrie modul în care va îndeplini acest criteriu, prin acțiuni și/sau măsuri pe baza metodologiei prevăzute în Comunicarea Comisiei 373/2021 - Orientări tehnice referitoare la imunizarea infrastructurii la schimbările climatice în perioada 2021-2027. Dacă în urma analizei va rezulta necesitatea unor măsuri de atenuare și adaptare, acestea se vor regăsi în proiectul tehnic.

Solicitantul va avea în vedere „*Metodologia privind imunizarea la schimbările climatice și respectarea principiului DNSH*”, *Anexa 12* ”*DNSH – P5 – Drumuri judetene si variante ocolitoare*” aferentă prezentului apel și Circulara MMAP nr. DGEICPSC 108047/08.08.2023, disponibile pe pagina web <https://regionordest.ro/documente-suport/>.

Solicitanții sunt încurajați să integreze aspectele de mediu în elaborarea și implementarea proiectelor, prin identificarea de soluții Eco, achiziții publice verzi și responsabile social. Se recomandă utilizarea de materiale de construcții certificate Eco Label. Se recomandă realizarea preponderentă a achizițiilor verzi pentru echipamente și dotări.

Conform *Avizului de Mediu nr. 83/23.03.2022* emis de Ministerul Mediului, Apelor și Pădurilor pentru Programul Regional Nord-Est 2021-2027, beneficiarii finanțării prin PR Nord-Est au obligația să urmărească și să respecte aplicarea măsurilor generale, specifice și a celorlalte condiții detaliate în cadrul avizului.

Solicitantul va avea în vedere Avizul de mediu, precum și versiunea integrală a Raportului de Mediu, disponibile pe pagina web Regio Nord-Est, Secțiunea Documente suport (<https://regionordest.ro/documente-suport/> ).

## **Caracterul durabil al proiectului**

În conformitate cu articolul 65 din Regulamentul (UE) 1060/2021, **pe o perioadă de cinci ani** de la efectuarea plății finale către beneficiar sau în termenul prevăzut de normele privind ajutoarele de stat, Solicitanții ale căror proiecte conțin investiții în infrastructura sau achiziție dotări, trebuie **să nu:**

(a) înceteze activitatea productivă sau să o transfere în afara regiunii în care a primit sprijin;

(b) realizeze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;

(c) realizeze o modificare substanțială care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acesteia.

În procesul de pregătire, contractare, implementare şi valabilitate a contractului de finanțare, solicitantul va respecta legislația națională şi comunitară aplicabilă în domeniul dezvoltării durabile, protecției mediului, eficienței energetice, al muncii și al achizițiilor publice.

## **Acțiuni menite să garanteze egalitatea de șanse, de gen, incluziunea și nediscriminarea**

În procesul de pregătire, contractare, implementare şi valabilitate a contractului de finanțare, solicitantul va respecta legislația națională şi comunitară aplicabilă în domeniul egalității de șanse, de gen, nediscriminare, accesibilitate.

Solicitantul va declara în cadrul **Declarației unice** că va respecta obligaţiile prevăzute în legislaţia comunitară și națională în domeniul dezvoltării durabile, egalităţii de şanse gen, nediscriminarii și accesibilității persoanelor cu dizabilități.

Pentru stabilirea abordării optime în respectarea acestor principii, se recomandă utilizarea:

- *Convenției ONU privind drepturile persoanelor cu dizabilități*[[3]](#footnote-3) inclusiv *Ghidul privind reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă pentru perioada 2021-2027, realizat de Ministerul Investițiilor și Proiectelor Europene*[[4]](#footnote-4), unde la anexele 3 și 4 este listată legislația relevantă.

- *Cartei Drepturilor fundamentale ale Uniunii Europene (2016/C 202/02)*[[5]](#footnote-5) inclusiv *Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile*[[6]](#footnote-6).

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare (dacă este cazul).

O serie de posibile măsuri menite să garanteze egalitatea, incluziunea și nediscriminarea, pot viza colectarea de date privind persoanele cu dizabilități și persoanele care fac parte din grupuri dezavantajate din echipa de implementare a proiectului.

Informații detaliate despre cadrul strategic, conceptual și prevederile legale de la nivel național și comunitar, se regăsesc în **Ghidul privind integrarea principiilor orizontale în cadrul proiectelor finanțate prin Programul Regional Nord-Est 2021-2027**, disponibil pe pagina web Regio Nord-Est, Secțiunea Documente suport (<https://regionordest.ro/documente-suport/>.)

## **Teme secundare**

Nu se aplică acestui apel.

## **Informarea și vizibilitatea sprijinului din fonduri**

Beneficiarii sunt responsabili pentru implementarea activităţilor de comunicare și vizibilitate în legătură cu asistenţa financiară nerambursabilă obţinută prin Programul Regional Nord-Est 2021-2027, în conformitate cu cele declarate în cererea de finanțare și cu prevederile art. 50 și Anexei IX din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune.

În realizarea măsurilor de comunicare și vizibilitate, beneficiarii vor avea în vedere prevederile Ghidului de Identitate Vizuală 2021-2027 aprobat prin Ordinul Ministrului Investițiilor și Proiectelor Europene nr. 5744/2023 și a Manualului de Identitate Vizuală pentru Programul Regional Nord-Est 2021-2027 care poate fi accesat la următoarea adresa: <https://regionordest.ro/identitate-vizuala/> .

În cazul în care beneficiarul nu își respectă obligațiile privind Asigurarea măsurilor de comunicare și vizibilitate ce îi revin, Autoritatea de Management aplică măsuri, cu luarea în considerare a principiului proporționalității, valoarea nerambursabilă a proiectului fiind redusă cu până la 3%.

# **Informații administrative despre apelul de proiecte**

## **Data deschiderii apelului de proiecte: 25.04.2024**

## **Perioada de pregătire a proiectelor:**

Nu se aplica prezentului apel.

## **Perioada de depunere a proiectelor**

* + 1. **Data și ora pentru începerea depunerii de proiecte: 25.04.2024, ora 13:00;**
    2. **Data și ora închiderii apelului de proiecte: 25.04.2025, ora 13:00;**

## **Modalitatea de depunere a proiectelor**

În cadrul prezentului apel, proiectele și documentele aferente (atât cele de la depunere cât și cele ulterioare) se vor depune exclusiv prin aplicația electronică MySMIS2021, doar în intervalul menționat la secțiunea 4.3 de mai sus.

Data și ora depunerii cererii de finanțare sunt considerate data și ora transmiterii aplicației prin sistemul electronic MySMIS2021/SMIS2021+.

Se vor depune cererile de finanțare impreună cu documentațiile tehnice **la faza Proiect Tehnic** (inclusiv **Autorizația de construire**) și cu toate anexele prevăzute în cadrul prezentului ghid, proiectele parcurgând procesul de evaluare și contractare.

Cererea de finanţare, care este respinsă într-una din etapele procesului de evaluare și contractare, se poate redepune în cadrul aceluiași apel, cu condiția că acesta să nu fi fost închis.

Cererile de finanțare și documentele anexă depuse prin sistemul MySMIS2021/SMIS2021+, vor fi încărcate în format .pdf, sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat sau a persoanei împuternicite de către acesta, dacă este cazul. În acest sens, se vor vedea clarificările din sectiunea 7.4, punctul 1 si cele din secţiunea 7.6 privind *Ȋmputernicirea pentru semnarea electronică extinsă a Cererii de finanţare şi a anexelor la cererea de finanțare (dupa caz)*, din prezentul ghid.

Documentele anexate vor fi scanate integral, denumite corespunzător, ușor de identificat și lizibile.

În cazul proiectelor implementate în parteneriat, declaraţiile unice ale reprezentanţilor legali ai partenerilor vor fi semnate de către aceştia şi se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al liderului de parteneriat/partenerului sau a persoanei împuternicite de către acesta, dacă este cazul.

# **Condiții de eligibilitate**

Cererea de finanțare depusă (inclusiv anexele la aceasta) face obiectul verificării, pe baza criteriilor enumerate în continuare și incluse în grilele anexate la prezentul ghid.

Prin cumulul conditiilor de eligibilitate mentionate mai jos, AM PR Nord-Est se asigura inclusiv de respectarea prevederilor art. 73 din Regulamentul 1060/2021.

**Toate criteriile de eligibilitate menționate în prezentul ghid se verifică doar pentru activităţile eligibile prevăzute în proiect, iar realizarea activităţilor ne-eligibile se află în răspunderea solicitantului, acesta urmând a se asigură de respectarea legislaţiei în vigoare pentru realizarea lor. Se va avea în vedere faptul ca, în situația în care obiectivele proiectului nu vor putea fi atinse, finanțarea acordată poate fi recuperată in conformitate cu prevederile din contractul de finanțare.**

**Condițiile de eligibilitate a activităților sprijinite în cadrul Prioritații de investiție 5, descrise în acest capitol, vor fi respectate pe întreaga perioadă de la depunere a cererii de finanțare pe parcursul procesului de evaluare și contractare, precum și pe parcursul implementării proiectului și în perioada de durabilitate a contractului de finanțare exceptând următoarele:**

1. prevederile criteriului cu privire la valoarea minimă nerambursabilă a investiției vor fi respectate doar pe perioada de la depunerea cererii de finanțare și până la semnarea contractului de finanțare. Scăderea valorii eligibile a proiectului ca urmare a încheierii contractelor de achiziții publice nu va conduce la rezilierea contractului de finanțare.
2. limitele procentuale (dacă este cazul) prevăzute în cadrul ghidului și a anexelor la acesta pentru anumite subcategorii de cheltuieli, se vor aplica la valoarea cheltuielilor incluse in bugetul proiectului la data semnării contractului de finanțare. În implementarea proiectului, scăderea valorii eligibile a proiectului ca urmare a încheierii contractelor de achiziții publice nu va conduce la revizuirea valorilor aferente procentelor mai sus menționate stabilite la momentul semnării contractului de finanțare.

## **Eligibilitatea solicitanților și partenerilor**

* + 1. **Cerințe privind eligibilitatea solicitanților și partenerilor**

**Cerința 1: Solicitanții de finanțare eligibili ai proiectelor depuse în cadrul Priorității de investiții 5 sunt reprezentați de autorități publice din Regiunea de Dezvoltare Nord-Est, in conformitate cu mențiunile secțiunii 5.1.2. si 5.1.3 Categorii de parteneri eligibili.**

**Cerința 2: Solicitantul și/sau reprezentantul său legal, inclusiv partenerul şi/sau reprezentantul său legal, dacă este cazul, nu se încadrează în următoarele situații de excludere prezentate în Declarația Unică (Anexa 3 la ghidul specific):**

1. Solicitantul nu se află într-una din următoarele situații:

a) în stare de faliment/ insolvenţă sau obiectul unei proceduri de lichidare sau de administrare judiciară, a încheiat acorduri cu creditorii, şi-a suspendat activitatea economică sau face obiectul unei proceduri în urma acestor situații sau se află în situații similare în urma unei proceduri de aceeași natură prevăzute de legislaţia sau de reglementările naționale;

b) face obiectul unei proceduri legale pentru declararea sa într-una din situațiile de la punctul a);

c) în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

d) să fi fost găsit vinovat printr-o hotărâre judecătorească definitivă pentru comiterea unei fraude/infracțiuni referitoare la obinerea şi utilizarea fondurilor europene și/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare

B. Reprezentantul legal care îşi exercită atribuţiile de drept, pe perioada procesului de evaluare, selectie și contractare, nu se afla într-una din situațiile de mai jos:

a) în situația de a induce în eroare Autoritatea de Management, sau comisiile de verificare, prin furnizarea de informaţii incorecte în cadrul prezentului apel de proiecte sau a altor apeluri de proiecte derulate în cadrul PR Nord-Est.

b) în situația de a încerca/de a fi încercat să obţină informaţii confidenţiale sau să influenţeze comisiile de verificare sau Autoritatea de Management pe parcursul procesului de verificare a prezentului apel de proiecte sau a altor apeluri de proiecte derulate în cadrul PR Nord-Est.

c) să fi suferit condamnări definitive în cauze referitoare la obținerea şi utilizarea fondurilor europene și/sau a fondurilor publice naţionale aferente acestora.

C. Solicitantul trebuie să se regăsească în următoarele situaţii:

a) În cazul solicitantului pentru care au fost stabilite debite în sarcina sa ca urmare a măsurilor legale întreprinse de autoritatea de management, acesta va putea încheia contractul de finanțare în următoarele situaţii:

✔ recunoaşte debitul stabilit în sarcina sa de autoritatea de management pentru POR/PR Nord-Est şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat.

✔ a contestat în instanţă notificările/procesele verbale/notele de constatare a unor debite și prin decizie a instanțelor de judecâtă acestea au fost suspendate de la executare, anexând dovezi în acest sens.

b) (la momentul etapei de contractare) să fi achitat obligațiile de plată nete (diferența dintre obligațiile de plată restanțe la buget și sumele de recuperat de la buget) către bugetul de stat și respectiv bugetul local, în cuantumul stabilit de legislația în vigoare.

c) deține dreptul legal de a desfășura activitățile prevăzute în cadrul proiectului.

**Cerința 3: Solicitantul la finanțare trebuie să demonstreze cel puțin unul din următoarele drepturi** **asupra imobilului ce face obiectul proiectului**:

1. **Dreptul de proprietate publică\*;**
2. **Dreptul de administrare[[7]](#footnote-7);**
3. **Dreptul de superficie;**
4. **Dreptul de folosință gratuită, pentru acele situații în care unitatea administrativă teritorială nu are posibilitatea obținerii dreptului de proprietate sau de administrare, după caz.**

**Definirea drepturilor reale anterior menționate se realizează in conformitate cu prevederile codului Civil și cu legislația aplicabilă.**

**\* în cazul activităților de amplasare de stații și puncte de încărcare electrică, dreptul asupra imobilului poate fi demonstrat inclusiv printr-un drept de proprietate în domeniul privat al solicitantului.**

Din documentele privind drepturile reale asupra obiectelor de investiție trebuie să reiasă faptul că dreptul respectiv este menţinut pe toată perioada implementare și durabilitate a investiției.

Solicitantul trebuie să dețină dreptul de proprietate asupra obiectelor de investiție propuse prin proiect, respectiv să demonstreze că acestea nu sunt afectate de limitări legale, conventionale, judiciare ale dreptului real invocat, incompatibile cu realizarea activităților proiectului (de ex. limite legale, conventionale etc). În acest sens, va depune documentele justificative menționate la sectiunea 7.6.

***Nu se acceptă înscrierea provizorie a dreptului de proprietate / a dreptului de administrare menționat în cadrul acestei secțiuni.***

În ceea ce privește dreptul de folosinţă , conform prevederilor art. 25 alin. (7) din Legea apelor nr. 107/1996, cu modificările și completările ulterioare, prin derogare de la prevederile art. 1 alin. (1) din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare, pentru executarea lucrărilor de construcţii de utilitate publică și de interes național, judeţean sau local, titularul poate dobândi un drept de creanţă asupra terenului din domeniul public, pentru şi pe timpul realizării lucrărilor, în baza unui protocol încheiat cu administratorul acestuia, cu acordul expres al proprietarului.

Perioada pentru care este conferit dreptul de proprietate/ administrare/folosinţă solicitanților eligibili și/sau partenerilor acestora trebuie să fie acoperitoare pentru durata menționată la articolul 65 din Regulamentul Parlamentului European și al Consiliului nr. 1060/2021, în vederea asigurării caracterului durabil al investiției, respectiv pe o perioadă de cinci ani de la data efectuării plății finale în cadrul contractului de finanțare.

Cu referire la condiţiile de mai sus, nu vor conduce la respingerea proiectului din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul, etc).

In cazul în care solicitantul **demonstrează doar un drept de** folosinţă asupra obiectivelor de investiție exemplificate mai jos, acesta trebuie să demonstreze **acordul proprietarului** pentru realizarea activităților proiectului și menținerea investiției pentru o perioadă care să acopere durabilitatea proiectului:

* Dreptul de folosinţă asupra unor imobile (de ex. stâlpi), pentru instalarea punctuală a sistemului de iluminat pentru zone pietonale, semi-pietonale şi piste/trasee pentru biciclete, pentru instalarea componentelor subsistemelor CCTV, respectiv a camerelor de supraveghere a traficului, ce fac parte din sistemul de management al traficului;
* Pentru proiectele ce implică executarea de lucrări hidrotehnice (protecții maluri, amenajarii de albii ale cursurilor de ape) pe terenuri aparținând Administratiei Naționale „Apele Romane” se poate încheia un protocol privind utilizarea terenurilor din domeniul public al apelor, cu Administraţia Naţională „Apele Române“, prin Administrația Bazinală de Apă conform prevederilor art. 25, alin. (5) din Legea apelor nr. 107/1996, cu modificările și completările ulterioare. Conținutul –cadru al acestui protocol este aprobat prin Ordinul MMAP nr. 1.708 din 10 septembrie 2020, cu modificările și completările ulterioare.

In cazul podurilor/podețelor, existente în structura drumului județean ce necesită intervenții (inclusiv demolare și reconstruire) cu culee sau cu pilonii ancorați în albia unui râu sau alte situații similare în zona aferentă podurilor/podețelor, dacă solicitantul dovedește calitatea de proprietar pentru întreg drumul județean, coroborat cu prevederile Ordonanței Guvernului nr. 43/1997 și Legii nr. 213/1998, ambele cu modificările și completările ulterioare, este considerat îndeplinit acest criteriu inclusiv pentru respectivele poduri/podețe, iar cheltuielile se vor încadra în categoria celor eligibile.

In cazul investițiilor de tipul pasajelor supra și subterane care intersectează infrastructura de căi ferate sau în situația trecerilor la nivel cu calea ferată, se va anexa avizul/acordul administratorului căilor ferate pe durata lucrărilor, iar cheltuielile se vor încadra în categoria celor neeligibile. Se vor respectă cerințele cuprinse de avizul/acordul administratorului căii ferate.

Lucrările necesare de amenajare a intersecțiilor drumului județean cu alte categorii de drumuri pot fi incluse în proiect în categoria cheltuielilor eligibile dacă acestea se efectuează în limita de proprietate a județului. Restul lucrărilor de amenajare a intersecțiilor, se vor include în categoria celor neeligibile.

Lucrările de racordare a drumului județean la drumurile laterale se vor include în categoria cheltuielilor eligibile dacă sunt în limita de proprietate a județului; în caz contrar, se vor include în categoria cheltuielilor neeligibile.

Este necesar avizul/acceptul din partea detinatorului dreptului de proprietate/administrare relativ la lucrările provizorii (de tipul pod tehnologic sau de tipul drenurilor de scurgere pentru stabilizarea terenului, etc amplasate pe un teren unde solicitantul nu deține drept de proprietate), pe durata lucrărilor, atâta timp cât aceste lucrări sunt făcute doar în scopul de a facilita realizarea investiției de bază, iar acest gen de lucrări sunt definite în sensul prevederilor art 3 alin 1 litera f din Legea 50/1991 privind autorizarea executării lucrărilor de construcţii.

**Cerința 4: Solicitantul asigură contribuția proprie la valoarea cheltuielilor eligibile (minim 2% din valoarea cheltuielilor eligibile sau, dacă este cazul, conform regulilor privind ajutorul de stat), acoperirea cheltuielilor neeligibile ale proiectului, precum și cele pentru buna functionare a acestuia in perioada de durabilitate.**

* + 1. **Categorii de solicitanți eligibili**

Solicitanții de finanțare eligibili ai proiectelor depuse în cadrul Priorității de investiții 5 sunt reprezentați de Unitățile administrativ-teritoriale (UAT) județ din Regiunea de Dezvoltare Nord-Est,definite conform Ordonanţei de Urgenţă nr. 57 din 3 iulie 2019 privind Codul administrativ, cu modificările și completările ulterioare.

* + 1. **Categorii de parteneri eligibili**

In cadrul Priorității 5 sunt eligibile parteneriatele dintre Unitatea administrativ-teritorială Județ cu Unitatea administrativ-teritorială judeţ/oraşe/municipii/comune, din Regiunea de Dezvoltare Nord-Est.

* + 1. **Reguli și cerințe privind parteneriatul**

Încheierea parteneriatelor este justificată prin realizarea în comun a unor investiții ce sunt/vor fi deţinute și/sau utilizate de toţi partenerii implicaţi.

Liderul de parteneriat trebuie să fie reprezentat în mod obligatoriu de UAT Judeţ și va fi indicat clar în toate documentele aferente proiectului.

Nu există restricţii cu privire la numărul partenerilor.

In scopul constituirii parteneriatelor se va încheia un **Acord de parteneriat** conform modelului orientativ (Anexa 7. Model Acord Parteneriat) din Ghidul specific. Acordul de parteneriat va stabili modalitatea de participare la co-finanțarea proiectului, atât pentru cheltuielile eligibile, cât şi pentru cele neeligibile, modalitatea de cooperare între parteneri, atât în timpul cât și ulterior implementării proiectului, pe durata operării obiectivului de investiție. Partenerii vor respectă întru totul legislaţia specifică și pe cea generală, inclusiv pe cea în domeniul achizițiilor publice, a protecţiei mediului, egalităţii de şanse şi nediscriminării.

**Unitățile administrativ-teritoriale municipiile/orașele** cu care se încheie parteneriate pentru depunerea și implementarea în comun a proiectelor de tip B (variante ocolitoare), trebuie să facă parte din zona de studiu comună a P.M.U.D. aferenta respectivului municipiu/oraș, respectiv proiectele depuse să fie înscrise în P.M.U.D..

## **Eligibilitatea activităților**

* + 1. **Cerințe generale privind eligibilitatea activităților**

În cadrul prezentului apel de proiecte se acordă sprijin pentru investiții care includ obligatoriu lucrări care se supun autorizării conform Legii 50/1991 republicată și actualizată, privind autorizarea executării lucrărilor de construcții și se referă la construirea/reabilitare/modernizarea/extinderea legăturilor rutiere secundare către rețeaua rutieră și nodurile TEN-T[[8]](#footnote-8) precum și fluidizarea traficului în localitățile urbane prin construirea/extinderea/modernizarea variantelor ocolitoare cu statut de drum judeţean/pasaje/noduri rutiere.

Activităţile eligibile enumerate mai jos nu sunt limitative, alte activităţi de tipul celor de mai jos pot fi considerate eligibile dacă acestea contribuie la realizarea obiectivelor sprijinite prin **Prioritatea 5** şi dacă solicitantul justifică necesitatea derulării lor în scopul implementării în condiţii optime a proiectului.

De asemenea, există posibilitatea ca un proiect să conţină inclusiv activităţi ne-eligibile (iar cheltuielile aferente sunt considerate neeligibile).

Cerința 5: Proiectul propus nu a mai beneficiat de finanţare publică, pentru aceleasi costuri aferente acelorasi activităţi eligibile astfel:

- proiecte fara lucrări incepute – 5 ani înainte de data depunerii cererii de finanțare pentru acelaşi cost aferent aceluiaşi tip de activităţi (construcţie/ extindere/ modernizare/reabilitare) realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare, altele decât cele ale solicitantului

sau

- proiecte cu lucrări incepute - 5 ani înainte de data emiterii ordinului de începere a contractului de lucrări pentru acelaşi cost aferent aceluiaşi tip de activităţi (construcţie/ extindere/ modernizare/reabilitare) realizate asupra aceleiaşi infrastructuri/ aceluiaşi segment de infrastructură, nu se afla în perioada de garanţie pentru activităţile enumerate anterior şi nu beneficiază de fonduri publice din alte surse de finanţare, altele decât cele ale solicitantului

În caz că proiectul prezintă lucrări care nu se încadrează în prezenta condiție, acele lucrări vor fi considerate cheltuieli neeligibile.

**ATENȚIE!!! Proiectele ce intră sub incidenţa regulilor privind ajutorul de stat/ minimis (menţionate în Anexa 18 la Ghidul solicitantului) nu trebuie să aibă lucrările demarate, în sensul Regulamentului (UE) nr. 651/2014 al Comisiei, înainte de data depunerii cererii de finanţare în MySMIS.**

Se va vedea **Declarația unica** (**Anexa 3 din cadrul ghidului solicitantului**).

Criteriul nu se aplică pentru lucrările de întreținere și reparații curente.

Cerința 6: Proiectul propus spre finanţare nu trebuie să fie încheiat în mod fizic sau implementat integral înainte de depunerea cererii de finanțare în cadrul PR Nord-Est 2021-2027, indiferent dacă toate plățile aferente au fost realizate sau nu de către beneficiar (art. 63 din Regulamentul (UE) nr. 1060/2021)

Nu sunt eligibile investiţiile care au fost finalizate din punct de vedere fizic (de ex. a fost efectuată recepţia la terminarea lucrărilor, a fost semnat procesul-verbal de predare-primire a echipamentelor) până la momentul depunerii cererii de finanțare.

Contractele de lucrări și de furnizare de echipamente trebuie să fi fost încheiate după data de 01.01.2021, în caz contrar cheltuielile aferente acestora sunt neeligibile.

* + 1. **Activități eligibile**

**Cerința 7: Încadrarea proiectului şi a activităţilor sale privind investiţiile în acțiunile specifice sprijinite în cadrul Priorității 5 si anume :**

**1. Investiții destinate îmbunătățirii conectivității legăturilor rutiere secundare către rețeaua rutieră și nodurile TEN-T**

1. activități ce vizează modernizarea și reabilitarea pentru îmbunătățirea parametrilor relev(creșterea vitezei, siguranței rutiere, portanței etc.) reţelei de drumuri judeţene (inclusiv poduri și podețe, accese la proprietăți - aflate în domeniul public) care asigură conectivitatea, **directă** (drumuri județene sau trasee compuse din mai multe drumuri județene legate direct) sau **indirectă** (drumuri județene/trasee legate de rețea prin intermediul unui drum național modernizat) cu rețeaua TEN-T (catre rețeaua rutieră și nodurile TEN-T);
2. construirea unor noi segmente de drum județean pentru conectarea la autostrăzi sau drumuri expres;

**Atenție!** Activitățile ce vizează **extensia** sectoarelor de drum din **interiorul localităților urbane**, sunt eligibile doar in vederea creării de:

- benzi separate folosite exclusiv pentru mijloacelor de transport public;

- infrastructură folosită exclusiv pentru modurile active de transport (piste pentru bicicliști, infrastructură pietonală).

**2. Investiții destinate dezvoltării de soluții pentru descongestionarea/fluidizarea traficului prin crearea de variante ocolitoare pentru municipii/orașe, creare/modernizare pasaje, noduri rutiere, etc.**

1. construirea/extinderea/modernizarea variantelor ocolitoare cu statut de drum judeţean ce vor face parte din drumul județean respectiv;
2. construirea/modernizarea/reabilitarea de pasaje/noduri rutiere în vederea descongestionării/fluidizarii traficului;
3. construirea de pasaje denivelate;
4. construirea/amenajarea de sensuri giratorii.

**Alte activități realizate ca parte integrantă a proiectelor:**

**3. Investiții destinate creșterii siguranței rutiere, inclusiv cele ca urmare a recomandarilor din auditul de siguranță rutieră**

1. măsuri de siguranță pasivă - montarea de atenuatori de impact și parapete de ghidare;
2. semnalizarea acustică și vizuală a sectoarelor de drum periculoase și obstacolelor prin utilizarea energiei verzi;
3. măsuri de prevenire a incidentelor/accidentelor cauzate de fauna salbatica (pasaje, tunele, casete betonate, canale pentru amfibieni etc.);
4. construirea pasarelelor pietonale;
5. acțiuni pentru siguranță rutieră pentru pietoni și bicicliști, etc.

**4. Asigurarea durabilității investiției care poate fi asigurata prin:**

* 1. amplasarea de stații și puncte de încărcare electrică pentru a încuraja utilizarea vehicolelor electrice;

Investițiile constând în construirea și instalarea de stații și puncte de reîncărcare sunt eligibile pentru finanțare dacă îndeplinesc cumulativ următoarele criterii:

- punctele de reîncărcare respectă specificațiile tehnice prevăzute în Anexa II Specificații tehnice din Directiva (UE) nr. 94/2014, respectiv:

1.1. Punctele de reîncărcare cu putere normală pentru autovehicule sunt echipate, din motive de interoperabilitate, cel puţin cu prize sau conectori de tip 2 pentru vehicule;

1.2. Punctele de reîncărcare cu putere înaltă pentru autovehicule sunt echipate, din motive de interoperabilitate, cel puţin cu conectori de tip 2;

1.3. Puncte de reîncărcare fără fir pentru autovehicule;

1.4. Schimbarea bateriilor pentru autovehicule;

1.5. Puncte de reîncărcare pentru autovehicule de categoria L;

- staţiile de reîncărcare vor dispune de un acces deschis de management şi operare care să permită identificarea locaţiei, monitorizarea în timp real a funcţionalităţii, disponibilităţii, cantităţii de energie transferată. De asemenea, acest acces trebuie să permită interconectarea şi comunicarea cu alte instalaţii similare în timp real;

- asigură un minim de locuri de parcare cel puţin egal cu numărul punctelor de reîncărcare aferente staţiilor solicitate, destinate exclusiv încărcării vehiculelor electrice, marcate cu culoarea verde. Marcajul se va menţine pe toată perioada de implementare şi de durabilitate a proiectului;

- prevede semnalizarea corespunzătoare şi vizibilă a spaţiilor în care sunt instalate staţiile de reîncărcare, în concordanţă cu standardele europene şi naţionale în domeniu;

- valoarea finanțării nerambursabile solicitate prin ajutor de stat / de minimis este de minimum 50.000 EUR/proiect/întreprindere, cu respectarea dispozițiilor prezentei scheme.

Se va avea in vedere inclusiv prevederile Anexei 18. Ajutor de minimis si de stat.

* 1. refacerea coridoarelor ecologice în scopul asigurării conectivității laterale pentru speciile de carnivore mari, ungulate sălbatice, amfibieni, reptile sau mamifere mici, în vederea reducerii impactului asupra ariilor protejate;
  2. realizarea de aliniamente de arbori situate de-a lungul căilor de transport și parapeți pentru protecție;
  3. apărări de maluri și consolidări de versanți;
  4. investiții pentru protecția drumului față de efectele generate de condiții meteorologice extreme, efect al schimbărilor climatice; etc.

**5. Acțiuni de digitalizare pentru asigurarea/creșterea siguranței rutiere**

1. instalarea de sisteme de semnalizare rutieră orizontală și verticală,
2. instalarea de sisteme de siguranță active,
3. instalarea de sisteme de monitorizare video a traficului, etc;

**6. Investiții ce vizează construirea/modernizarea de stații și alveole (în cazul în care proiectul vizează un drum județean/traseu deservit de transportul public de călători) pentru transport public pe traseul drumului județean**

**7. Investiții destinate amenajarii de piste pentru bicicliști**

1. construirea/modernizarea de trasee pietonale și piste pentru bicicliști, (inclusiv poduri/pasaje/pasarele destinate exclusiv pentru biciclete și/sau pietoni);

**Obs 1.:** Obligatoriu vor fi respectate măsurile speciale de accesibilizare pentru întreaga populație, pentru toate categoriile vulnerabile, asigurându-se măsuri speciale de accesibilizare pentru persoanele cu dizabilitati (trotuare de lațime adecvată și finisaj antiderapant, fără obstacole, cu traversări stradale sigure, marcate cu pavaj tactil, cu semaforizări echipate cu comenzi de ghidare senzorială, cu bordurile la nivelul carosabilului in zonele de traversare, etc).

**Obs 2.:** Pistele/traseele pentru biciclete din proiect trebuie să aiba o lungime continua de minim 1 km

1. sistemul de iluminat public care deservește piste de biciclete sau trasee pentru biciclete şi pietoni;
2. lucrări de semnalistică luminoasă verticală pentru treceri de pietoni cu alimentare fotovoltaică.

**8. Acțiuni de realizare a campaniilor de informare și conștientizare privind siguranță rutieră:**

1. achizitionarea și distribuirea de kit-uri de educație rutieră pentru elevi;
2. realizarea de workshop-uri pentru implementarea materialelor educaționale în școli și licee;
3. materiale video promoționale;
4. realizarea de conferințe de presă, etc.
5. **Achiziționarea de sisteme de control al greutății, necesare controlului periodic al traficului pe drumurile reabilitate si modernizate**
6. **Acțiuni de informare prealabilă a transportatorilor cu privire la necesitatea și obligațiile de a respecta limitele de greutate, altele decat semnalizarea rutieră**

**Cerința 8: Proiectul se încadrează în una din categoriile de mai jos și respectă condițiile aferente acestora :**

**Proiecte de tip A - Modernizarea și reabilitarea de drumuri județene, construirea de noi segmente de drum județean pentru conectarea la autostrăzi sau drumuri expres cu scopul îmbunătățirii conectivității (directe sau indirecte) legăturilor rutiere secundare către rețeaua rutieră și nodurile TEN-T**

Aceste proiecte vor viza **trasee** care vor conține obligatoriu activitățile enumerate la punctele **1, 3, 4 și 8** de mai sus și dupa caz, ca parte integrantă a acestora, activitățile enumerate la punctele **5, 6, 7, 9 și 10.**

Traseul care se intersectează direct cu coridorul TEN-T asigură o **conectivitate directă**.

Traseul care se leagă de coridorul TEN-T prin intermediul unui drum național modernizat (conform definițiilor din literatura de specialitate), asigură o **conectivitate indirectă**.

**Atenție: Traseul trebuie sa aibă un caracter continuu (nu neaparat liniar), și în integralitatea sa să fie funcțional și în stare bună, iar tronsoanele de drum ce îl compun trebuie să îndeplinească aceleași condiții, asigurându-se conectarea la rețeaua TEN-T.** Pentru asigurarea sinergiilor investițiilor, precum și a continuității traseului există posibilitatea intercalării de segmente de drum județean modernizate deja sau în curs de modernizare prin alte surse de finanțare. Această condiție se consideră a fi îndeplinită, dacă prin Hotărârea de aprobare a indicatorilor tehnico – economici ai investiției se asumă faptul că la momentul recepției lucrărilor implementate prin proiectul finanțat prin PR 2021-2027, întregul traseu va fi funcțional, în stare bună, în integralitatea sa (inclusiv tronsoanele finanțate din alte surse de finanțare), asigurându-se conectarea la rețeaua TEN-T.

În cazul excepțional în care traseul propus este întrerupt de un sector de drum național, starea tehnică a segmentului intercalat de DN va fi comunicată de administratorul drumului național și va fi anexată documentației cererii de finanțare, traseul urmând a fi considerat continuu.

In cazul în care un traseu al unui drum județean, parcurge un municipiu, un oraș sau o comună care are în administrare o porțiune din respectivul DJ ce asigură continuitatea traseului, se va încheia un Acord de parteneriat între UAT Județ și UAT Municipiu/Oraș/Comună, indiferent dacă prin proiect se intervine sau nu pe respectiva porțiune de DJ.

**Proiecte de tip B - Dezvoltarea de soluții pentru descongestionarea/fluidizarea traficului prin crearea de variante ocolitoare cu statut de drum judeţean pentru municipii/orașe, creare/modernizare pasaje, noduri rutiere, etc.**

Aceste proiecte vor viza in mod obligatoriu activitățile enumerate la punctele **2, 3, 4 și 8** de mai sus și dupa caz, ca parte integrantă a acestora, activitățile enumerate la punctele **5, 6, 7, 9 și 10.**

Recomandăm ca în măsura in care este posibil, prin investițiile realizate, să se urmarească și crearea unor legături directe/indirecte cu alte moduri de transport existente in regiune.

**Pentru proiectele contractate la faza PT, beneficiarul are obligația ca în cel mult trei luni să lanseze achiziția de execuție lucrări, termen calculat de la intrarea în vigoare a contractului. În caz contrar, AM PR Nord-Est poate dispune rezilierea și recuperarea finanțării acordate în conformitate cu dispozițiile legale aplicabile și cu prevederile din contractul de finanțare.**

* + 1. **Activitatea de bază**

**Cerința 9: Valoarea activității de bază sau pachetului de activități de bază, reprezintă minim 50% din bugetul eligibil al proiectului.**

Conform prevederilor din OUG nr. 23/2023 activitatea de bază în cadrul unui proiect reprezintă activitatea sau pachetul de activități declarate de către beneficiar ca fiind principale sau de referință pentru un proiect, care se verifică de către autoritatea de management în etapă de contractare, la momentul întocmirii planului de monitorizare al proiectului și care trebuie să respecte următoarele condiții cumulative:

a.1) sa aiba legătură directă cu obiectul proiectului pentru care se acordă finanțarea și

contribuie în mod direct și semnificativ la realizarea obiectivelor acesteia;

a.2) sa se regaseasca în cererea de finanțare sub forma activităților eligibile obligatorii

specificate în Ghidul Solicitantului;

a.3) bugetul estimat alocat activității sau pachetului de activități reprezintă minim

50% din bugetul eligibil al proiectului.

Pentru acest apel de proiecte, toate activitățile eligibile detaliate la sectiunea 5.2.2 sunt activități de baza in conformitate cu prevederile OUG 23/2023.

* + 1. **Activități neeligibile**

Nu sunt eligibile proiectele care în urma implementării și/sau prin implementarea complementară a proiectelor pentru care s-a incheiat un acord cadru de colaborare nu conduc la atingerea obiectivelor privind conectivitatea directă sau indirectă la coridoarele TEN T, conform sectiunii 5.7 din prezentul Ghid; beneficiarul va returna din surse proprii sumele virate de către AM PR NORD-EST.

Nu sunt eligibile proiectele care în urma implementării nu asigură funcționalitatea (starea bună) integrală a drumului respectiv, inclusiv a tronsoanelor de drum finanțate din alte surse; beneficiarul va returna din surse proprii sumele virate de către AM PR NORD-EST.

Nu sunt eligibile proiectele de reabilitare/modernizare a unui drum care se află in perioada de garanție a lucrărilor efectuate printr-un contract de lucrări anterior.

Pentru proiectele de modernizare a drumurilor județene nu este eligibilă extensia sectoarelor de drum la 4 benzi în interiorul localităților urbane.

Excepție de la această prevedere fac proiectele care vizează activități referitoare la:

* dezvoltarea transportului public prin crearea de benzi care vor fi folosite exclusiv de acesta;
* crearea de piste pentru bicicliști și/sau infrastructura pietonală.

## **Eligibilitatea cheltuielilor**

* + 1. **Baza legală pentru stabilirea eligibilității cheltuielilor**
* REGULAMENTUL (UE, Euratom) 2093/2020 AL CONSILIULUI din 17 decembrie 2020 de stabilire a cadrului financiar multianual pentru perioada 2021-2027;
* REGULAMENTUL (UE) 1060/2021 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 1058/2021 AL PARLAMENTULUI EUROPEAN ȘI AL CONSILIULUI din 24 iunie 2021 privind Fondul european de dezvoltare regională și Fondul de coeziune;
* REGULAMENTUL (UE) NR. 651/2014 AL COMISIEI de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
* Ordonanţa de urgenţă a Guvernului nr. 133/17.12.2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă
* H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021
* Ordonanta de urgenţă nr. 23/12.04.2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, cu modificările și completările ulterioare
* Ordinul comun MIPE 4013/23.10.2023/ OMF5316/27.11.2023 privind aprobarea Instrucțiunilor de aplicare a prevederilor art.9 alin (1) si (2) din HG 873/2022.

**Condițiile cumulative de eligibilitate a cheltuielilor:**

1. să respecte prevederile articolului 63 și, după caz, ale art. 20 alin. (1) lit. b) și c) din Regulamentul (UE) 2021/1.060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
2. sa fie suportate de un beneficiar și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029” (art. 63 din Regulamentul UE 160/2021, alin. (2));
3. să fie însoțită de facturi emise în conformitate cu prevederile [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/256327), cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 din HG 873/2022, precum și formelor de sprijin prevăzute la art. 5 din HG 873/2022;
4. să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4 din HG 873/2022, precum și a formelor de sprijin prevăzute la art. 5 din HG 873/2022;
5. să fie în conformitate cu prevederile programului;
6. să fie în conformitate cu prevederile contractului/deciziei de finanțare;
7. să fie rezonabilă și necesară realizării operaţiunii;
8. să respecte prevederile legislaţiei Uniunii Europene şi naționale aplicabile;
9. să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) nr. 1.060/2021, cu excepția formelor de sprijin prevăzute la art. 5 din HG 873/2022.

Particularități:

* Taxa pe valoarea adăugată (TVA) este eligibilă pentru operațiunile al căror cost total este mai mic de 5 000 000 EUR (inclusiv TVA), în conformitate cu prevederile articolului 64 din Regulamentul UE nr. 1060/2021, dacă este aferentă unor cheltuieli eligibile efectuate în cadrul proiectelor finanțate  și dacă nu este finanțată și din alte fonduri publice. Astfel, fiecare Solicitant care isi include in bugetul proiectului TVA eligibila, are obligatia depunerii la Autoritatea de Management, la depunererea unei cereri de rambursare/plata, a unei declaratii pe propria raspundere (Anexa 1 la Ordinul comun MIPE 4013/23.10.2023 / OMF5316/27.11.2023)  din care sa rezulte ca TVA solicitata la rambursare/plata nu a fost si nu va fi solicitata la rambursare conform legislatiei nationale in domeniul fiscal.
* Taxa pe valoarea adăugată (TVA) este eligibilă pentru operațiunile al căror cost total este mai mare de 5 000 000 EUR (inclusiv TVA), în conformitate cu prevederile articolului 64 din Regulamentul UE nr. 1060/2021, dacă este aferentă unor cheltuieli eligibile efectuate în cadrul proiectelor finanțate si nu se recuperează în temeiul legislației naționale privind TVA. Astfel, fiecare Solicitant (persoana impozabila/neimpozabila conform cap III, art.4 si art. 5 din Ordinul comun MIPE 4013/23.10.2023 / OMF5316/27.11.2023)  are obligatia depunerii la Autoritatea de Management, la depunererea unei cereri de rambursare/plata, a unei declaratii pe propria raspundere (Anexa 3 la Ordinul comun MIPE 4013/23.10.2023 / OMF5316/27.11.2023)  din care sa rezulte ca TVA solicitata la rambursare/plata este nedeductibila conform legislatiei nationale in domeniul TVA.
  + 1. **Categorii și plafoane de cheltuieli eligibile**

Detalierea plafoanelor maxime aferente cheltuielilor eligibile aplicabile acestui apel de proiecte, se regăsesc în Anexa 5 la prezentul ghid.

* + 1. **Categorii de cheltuieli neeligibile**

În cadrul acestui apel de proiecte sunt neeligibile:

* categoriile de cheltuieli prevăzute la art.10 din H.G. nr. 873/06.07.2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, printre care se includ și următoarele:
* cheltuielile prevăzute la art. 64 din Regulamentul (UE) 2021/1.060;
* costuri privind relocarea potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058 privind Fondul european de dezvoltare regională și Fondul de coeziune;
* cheltuielile privind achiziția de dotări/echipamente/utilaje/mijloace de transport second-hand;
* amenzi, penalităţi, cheltuieli de judecâtă și cheltuieli de arbitraj;
* cheltuielile efectuate peste plafoanele specifice stabilite sau excluse de la finanțare prin ghidul solicitantului
* cheltuieli efectuate înainte de 01.01.2021 în conformitate cu prevederile art. 63 alin (2) din Regulamentul (UE) 2021/1.060;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060;
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
* cheltuielile necesare achizitiei de cladiri;
* cheltuielile privind achiziția de mijloace de transport;
* contribuția în natură;
* cheltuieli care nu corespund particularităţilor/obiectivelor/activităţilor sprijinite aferente Prioritatii 5 a Programului Regional Nord-Est 2021-2027;
* Cheltuielile efectuate înainte de depunerea cererii de finanțare, pentru cheltuielile finanțate prin ajutor de stat pentru investiții în infrastructura de reîncărcare sau de realimentare;
* cheltuielile aferente capitolului 7, subcapitolul 7.1 din devizul general întocmit conform Hotărârii Guvernului nr. 907/2016 - Cheltuieli aferente marjei de buget - 25% din 1.2 + 1.3 + 1.4 + 2 + 3.1 + 3.2 + 3.3 + 3.5 + 3.7 + 3.8 + 4 + 5.1.1;
* cheltuielile privind comisioanele şi dobânzile aferente creditului băncii finanţatoare.
  + 1. **Opțiuni de costuri simplificate. Costuri directe și costuri indirecte**

Costurile directe reprezintă acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau cu respectivul proiect. Costurile directe pot include și alte categorii de cheltuieli eligibile decât cele cu investițiile care sunt direct legate de atingerea obiectivelor proiectului și pentru care poate fi demonstrată legătura directă.

Pentru proiectele depuse in cadru acestei Prioritati, costurile directe sunt cele prevăzute in următoarele subcategorii:

* *Sub-categoria – Cheltuieli pentru consultanță și expertiză pentru elaborare PMUD*
* *Sub-categoria – Cheltuielile de informare, consultare, conștientizare a grupului tinta*
* *Sub-categoria - 1.1 Obținerea terenului*
* *Sub-categoria - 1.2 Amenajarea terenului*
* *Sub-categoria – 1.3 Amenajări pentru protecția mediului și aducerea la starea iniţială*
* *Sub-categoria – 1.4 Cheltuieli pentru relocarea/protecția utilităţilor*
* *Sub-categoria – 2 Cheltuieli pentru asigurarea utilităților necesare obiectivului investiții*
* *Sub-categoria - 3.1.1. Studii de teren*
* *Sub-categoria – 3.1.2. Raport privind impactul asupra mediului*
* *Sub-categoria – 3.1.3. Alte studii de specialitate*
* *Sub-categoria – 3.2. Documentaţii-suport şi cheltuieli pentru obţinerea de avize, acorduri şi autorizaţii*
* *Sub-categoria – 3.3. Expertizare tehnică*
* *Sub-categoria – 3.4. Certificarea performanţei energetice şi auditul energetic al clădirilor, auditul de siguranţă rutieră*
* *Sub-categoria – 3.5.1. Temă proiectare*
* *Sub-categoria – 3.5.2. Studiu de prefezabilitate*
* *Sub-categoria – 3.5.3. Studiu de fezabilitate/Documentaţie de avizare a lucrărilor de intervenţii şi deviz general*
* *Sub-categoria – 3.5.4. Documentaţiile tehnice necesare în vederea obţinerii avizelor/acordurilor/autorizaţiilor*
* *Sub-categoria – 3.5.5. Verificarea tehnică de calitate a proiectului tehnic şi a detaliilor de execuţie*
* *Sub-categoria – 3.5.6. Proiect tehnic şi detalii de execuţie*
* *Sub-categoria – 3.6. Organizarea procedurilor de achiziţie*
* *Sub-categoria – 3.7.1. Managementul de proiect pentru obiectivul de investiţii*
* *Sub-categoria – 3.7.2. Auditul financiar*
* *Sub-categoria – 3.8.1. Asistenţă tehnică din partea proiectantului*
* *Sub-categoria – 3.8.2. Dirigenţie de şantier/Supervizare*
* *Sub-categoria – 3.8.3. Coordonator în materie de securitate şi sănătate*
* *Sub-categoria – 4.1 Construcții și instalaţii*
* *Sub-categoria – 4.2 Montaj utilaje, echipamente tehnologice și funcționale*
* *Sub-categoria – 4.3 Utilaje, echipamente tehnologice și funcționale care necesită montaj*
* *Sub-categoria – 4.4. Utilaje, echipamente tehnologice şi funcționale care nu necesită montaj şi echipamente de transport*
* *Sub-categoria – 4.5 Dotări*
* *Sub-categoria – 4.6 Cheltuieli cu active necorporale*
* *Sub-categoria - 5.1.1.Lucrări de construcţii și instalaţii aferente organizării de şantier*
* *Sub-categoria – 5.1.2 Cheltuieli conexe organizării de șantier*
* *Sub-categoria – 5.3 Cheltuieli diverse și neprevăzute*
* *Sub-categoria - 5.4. Cheltuieli pentru informare şi publicitate*
* *Sub-categoria – 5.2.2. Cota aferentă ISC pentru controlul calităţii lucrărilor de construcţii*
* *Sub-categoria – 5.2.3. Cota aferentă ISC pentru controlul statului în amenajarea teritoriului, urbanism şi pentru autorizarea lucrărilor de construcţi*
* *Sub-categoria – 5.2.4. Cota aferentă Casei Sociale a Constructorilor - CSC*
* *Sub-categoria – 5.2.5. Taxe pentru acorduri, avize conforme şi autorizaţia de construire/desfiinţare*
* *Sub-categoria - 7.2. Cheltuieli pentru constituirea rezervei de implementare pentru ajustarea de preţ*

In cadrul acestui apel de proiecte, Autoritatea de Management PR Nord Est nu a prevăzut cheltuieli indirecte.

* + 1. **Opțiuni de costuri simplificate. Costuri unitare/sume forfetare și rate forfetare**

Nu se aplica prezentului apel de proiecte.

* + 1. **Finanțare nelegată de costuri**

Nu se aplica prezentului apel de proiecte.

## **Valoarea minimă și maximă eligibilă/nerambursabilă a unui proiect**

**Cerința 10**

**Ȋncadrarea valorii proiectului în limitele valorilor minime și maxime eligibile ale priorităţii de investiţii 5 din PR 2021-2027**

**Valoarea minimă nerambursabila: 5.000.000 euro**

**Valoarea maximă nerambursabila : 59.400.000 euro**

Cursul valutar la care se va calcula încadrarea în respectivele valori minime și maxime este cursul inforeuro din luna publicării ghidului specific, respectiv aprilie 2024: 1 euro =4,9702 lei.

## **Cuantumul cofinanțării acordate**

Pentru proiectele care nu se supun regulilor privind ajutorul de stat si pentru cele ale căror activități se supun regulilor privind ajutorul de minimis:

- contribuția programului la finanțarea unei investiții în cadrul acestui apel de proiecte este de 98% din valoarea totală eligibilă a investiției;

- contribuția solicitantului este de minimum 2% din valoarea totală eligibilă (valoarea nerambursabilă+contribuția proprie) a investiției sau din din valoarea cheltuielilor eligibile aferentă activităților ce se supun regulilor privind ajutorul de minimis.

Pentru proiectele care se supun regulilor de ajutor de stat pentru investiții pentru reîncărcarea sau realimentarea infrastructurii:

- contribuția programului la finanțarea unei investiții în cadrul acestui apel de proiecte este de maximum 35% din valoarea cheltuielilor eligibile aferentă activităților ce se supun regulilor privind ajutoarele de stat pentru investiții pentru reîncărcarea sau realimentarea infrastructurii;

- cofinanțarea solicitantului este de minimum 65% din valoarea cheltuielilor eligibile (valoarea nerambursabilă+contribuția proprie) aferentă activităților ce se supun regulilor privind ajutorul de stat pentru investiții pentru reîncărcarea sau realimentare infrastructurii.

## **Durata proiectului**

**Cerința 11: Perioada de implementare a activităților proiectului nu trebuie sa depășească data de 31 decembrie 2029.**

Perioada de implementare a activităților proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului.

## **Alte cerințe de eligibilitate a proiectului**

**Cerința 12: Încadrarea** **în documentele strategice relevante**

**Proiectele de tip A trebuie sa facă parte din portofoliul de proiecte prioritare aferent PDR NE 2021-2027 (aprobat de Consiliul pentru Dezvoltare Regionala) și să răspundă unei strategii teritoriale.**

**Proiectele de tip B trebuie sa facă parte din portofoliul de proiecte prioritare aferent PDR NE 2021-2027 (aprobat de Consiliul pentru Dezvoltare Regionala), să răspundă unei strategii teritoriale și să facă parte din planul de mobilitate urbană al municipiului/orasului respectiv.**

Necesitatea construcției/extinderii/modernizării variantelor ocolitoare cu statut de drum județean trebuie să rezulte din **Planul de Mobilitate Urbană Durabilă**.

Cerința 13: Proiectul respectă prevederile legislaţiei comunitare și naționale în domeniul dezvoltării durabile, egalităţii de şanse şi nediscriminării, egalităţii de gen şi accesibilitate.

A se vedea prevederile sectiunilor 3.18 si 3.19.

Cerința 14: Proiectul respectă cerințele privind imunizarea infrastructurii la schimbările climatice așa cum sunt acestea prezentate în “Metodologia privind Imunizarea la Schimbările Climatice și respectarea Principiului DNSH”.

Proiectul include măsuri de atenuare și/sau adaptare la schimbările climatice având în vedere prevederile secțiunii 3.17 din prezentul ghid si a celor din Metodologia privind Imunizarea la Schimbările Climatice și respectarea Principiului DNSH, Anexa 12 DNSH – P5 – Drumuri judetene si variante ocolitoare aferentă acesteia și Circulara MMAP nr. DGEICPSC 108047/08.08.2023, disponibile pe pagina web <https://regionordest.ro/documente-suport/>.

Solicitantul își va asuma respectarea acestei condiții de eligibilitate și în Declarația unică.

Respectarea acestei obligații asumate va face obiectul monitorizării în etapa de implementare și în etapa de durabilitate a proiectului.

Cerința 15: Proiectul respectă cerințele privind principiul DNSH așa cum sunt acestea prezentate în “Metodologia privind Imunizarea la Schimbările Climatice și respectarea Principiului DNSH”.

Solicitantul se va angaja ca va impune operatorului/ operatorilor economici care vor executa lucrari finantate prin proiect, reciclarea/ reutilizarea a cel putin 70% (în greutate) din deșeurile nepericuloase ce vor rezulta din activitatea operatorului pe proiect (cu exceptia materialelor naturale mentionate in categoria 17 05 04 din lista europeana a deseurilor stabilita prin Decizia 2000/532/CE) fie direct de acesta, fie de un alt operator economic, pe baza de contract.

Solicitanții la finanțare vor analiza proiectele având în vedere prevederile secțiunii 3.17 din prezentul ghid si a celor din Metodologia privind imunizarea la schimbările climatice și respectarea principiului DNSH, Anexa 12 DNSH – P5 – Drumuri judetene si variante ocolitoare, disponibilă pe pagina web <https://regionordest.ro/documente-suport/>.

Solicitantul își va asuma respectarea acestei condiții de eligibilitate și în Declarația unică.

Respectarea acestei obligații asumate va face obiectul monitorizării în etapa de implementare și în etapa de durabilitate a proiectului.

Cerința 16: Proiectele care vizează amplasarea de stații și puncte de încărcare electrică respectă regulile privind ajutorul de stat/minimis.

Se vor avea în vedere prevederile secțiunii 3.13 din prezentul ghid.

# **Indicatori de etapă**

Indicatorii de etapă reprezintă repere cantitative, valorice sau calitative faţă de care este monitorizat şi evaluat, într-o manieră obiectivă și transparentă, progresul implementării unui proiect.

În funcție de specificul proiectelor, indicatorii de etapă pot reprezenta:

a) realizarea unor activităţi sau subactivităţi din proiect,

b) atingerea unor stadii de implementare sau de execuţie tehnică sau financiară prestabilite, precum și

c) stadii sau valori intermediare ale indicatorilor de realizare.

Planul de monitorizare a proiectului este parte integrantă a contractului de finanțare. În cadrul acestuia sunt prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale ale indicatorilor de realizare și de rezultat prevăzuți în cadrul cererii de finanțare.

În cadrul Anexei 4 sunt detaliați indicatorii care pot fi selectați de către un solicitant de finanțare, în funcție de tipologia investiției, modalitatea de validare a acestora de către AM PR NORD-EST în implementare, termenul maxim de realizare, documentele/dovezile care probează îndeplinirea indicatorilor în conformitate cu Planul de monitorizare asumat în contract.

Astfel, primul indicator de etapa poate fi stabilit la un interval de o lună, dar nu mai mult de 3 luni, calculat din prima zi de începere a implementării proiectului, așa cum este prevăzută în contractul de finanțare. Prin excepție, dacă data de începere a implementării proiectului este anterioară datei de semnare a contractului de finanțare/emiterii deciziei de finanțare, după caz, primul indicator de etapă este raportat la data semnării contractului de finanțare sau a emiterii deciziei de finanțare, după caz.

Precizăm că Solicitanții de finanțare își pot selecta indicatorii de etapă aplicabili, în funcție de tipologia de proiect, își pot stabili termenele de realizare, fără însă a depăși termenul maxim prevăzut în Anexa 4 - Planul de monitorizare.

# **Completarea și depunerea cererilor de finanțare**

## **Completarea formularului cererii**

Documentația de finanțare este compusă din:

**- Formularul cererii de finanțare,** ale cărei secțiuni se completează în aplicația electronică MySMIS2021/SMIS2021+. Anexa 1 la acest ghid va prezenta aceste secțiuni și va include instrucțiuni, recomandări și clarificări privind modul de completare. Aceste detalii vor fi disponibile inclusiv în cadrul aplicației MySMIS2021/SMIS2021+, la completarea fiecărei secțiuni în parte.

**- Anexele la cererea de finanțare -** Toate documentele (ex. Proiectul Tehnic, etc) vor fi scanate, salvate în format pdf, semnate digital și încărcate în MySMIS2021/SMIS2021+, la completarea cererii de finanțare.

Conform OUG nr. 23/2023 de simplificare, unele anexe sunt solicitate a fi depuse la momentul depunerii cererii de finanțare (a se vedea **secţiunea 7.4**), iar altele în etapă contractuală (**secţiunea 7.6**). În etapă de implementare şi durabilitate a contractului de finanțare, vor fi depuse documentele specificate în **secţiunea 11** din ghid.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune nerespectarea cerinței de a transmite documentele obligatorii solicitate. Atunci cand se consideră necesar, se pot solicita, prin cererile de clarificări, și alte documente decât cele menționate in prezentul ghid iar netransmiterea acestora poate atrage respingerea cererii de finanțare.

## **Limba utilizată în completarea cererii de finanțare**

Limba utilizată în completarea documentației de finanțare este limba română.

## **Metodologia de justificare și detaliere a bugetului cererii de finanțare**

Bugetul proiectului este cuprins în cererea de finanțare și respectă formatul cadru și conținutul minim aprobat prin ordin al ministrului investițiilor și proiectelor europene (Anexa 17). Bugetul proiectului se generează în cadrul aplicației MySMIS2021/SMIS2021+, și trebuie să fie complet şi corelat cu activitățile prevăzute, cu resursele materiale implicate în realizarea proiectului, cu indicatorii asumați și cu calendarul de realizare.

La întocmirea bugetului, solicitantul are în vedere respectarea pragurilor valorice impuse prin prezentul ghid. Totodata, valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări și completări prin Legea nr. 142/2012, cu modificările și completările ulterioare.

Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau, după caz, durata maximă de implementare a proiectului.

Bugetul proiectului se corelează cu devizul general al investiției, întocmit în conformitate cu prevederile Hotărârii Guvernului nr. 907/2016, cu modificările și completările ulterioare și cu **Matricea de corelare** – Anexa 14, anexa la Ghidul solicitantului.

## **Anexe și documente obligatorii la depunerea cererii**

**Declarația unică a solicitantului și, dacă este cazul, a partenerilor, conform Anexei 3 la ghidul solicitantului. Aceasta va fi generată din aplicația MySMIS2021/SMIS2021+ si va fi semnată de către reprezentantul legal al entității.**

**2. (Dacă este cazul) Extras din studiul din care reiese delimitarea unor zone marginalizate, din care sa rezulte dacă proiectul deserveste o astfel de zona, precum și Hotărârea Consiliului Local de aprobare a acestuia.**

**sau**

**Extras din Atlasul zonelor marginalizate actualizat din care să rezulte dacă proiectul deservește o astfel de zonă.**

**3. Documentația tehnico-economica faza Proiect Tehnic**

**La cererea de finanțare se va anexa Proiectul tehnic (inclusiv procesului verbal de recepție) elaborat în conformitate cu legislația relevantă, respectiv H.G. nr. 907/2016, cu modificările și completările ulterioare.**

Se vor avea în vedere următoarele condiții:

* Proiectul Tehnic aferent obiectivului de investiție anexat la cererea de finanțare nu trebuie să fi fost elaborat/ revizuit/ reactualizat cu mai mult de 2 ani înainte de data depunerii cererii de finanțare.
* Devizul general aferent proiectului tehnic anexat la cererea de finanțare nu trebuie să fi fost actualizat cu mai mult de 12 luni înainte de data depunerii cererii de finanțare.
* Pentru proiectele ce conțin activități ce se supun regulilor de ajutor de stat /de minimis, se va anexa inclusiv un deviz pe obiect aferent acestora.
* Se va anexa daca este cazul, inclusiv devizul pe obiect pentru componenta specifică tehnologiei informației și comunicațiilor.

**⚠ Atenție!**

Solicitantul va obține Avizul Comitetului Tehnico-Economic pentru Societatea Informațională conform Hotărârii Guvernului nr. 941/2013, cu modificările și completările ulterioare pentru proiectele care au o componentă specifică tehnologiei informației și comunicațiilor cu o valoare nominală sau cumulată a acesteia mai mare de 5.000.000 lei, fără TVA, finanțate din fonduri europene.

Avizul este un document obligatoriu de prezentat in etapa de implementare conform secțiunii 11 și va face parte din dosarul de verificare a achiziției.

Se acceptă ca în cadrul unei Cereri de finanțare să fie depuse două sau mai multe documentaţii tehnico-economice pentru obiecte de investiții diferite.

**4.** **Lista de echipamente, dotări, mijloace de transport, lucrări sau servicii, cu încadrarea acestora în secțiunea de cheltuieli eligibile/ neeligibile** completată conformAnexei 8 și corelata cu devizul general și bugetul proiectului

**5. Nota privind incadrarea in limitele de proprietate și fundamentarea rezonabilității costurilor asumată de proiectant și de reprezentantul legal,** conform anexei 9.

**Dacă este cazul, doar pentru achiziția de echipamente,** în cadrul acestei note va fi detaliată inclusiv fundamentarea rezonabilității costurilor în baza a minim 2 oferte de preț. Nu se vor atașa documentației de finanțare documentele care au stat la baza acestei fundamentari.

**6.** **Autorizaţia de construire și, dacă este cazul autorizatia de demolare**

Este obligatorie anexarea la cererea de finanțare a Autorizației de construire pentru proiectele/obiectele de investiții care prevăd lucrări de construcţie[[9]](#footnote-9), în termen de valabilitate la data depunerii cererii de finanțare.

Dacă este cazul, pentru proiectele ce cuprind lucrări de demolare a unei construcţii existente pe terenul obiect al investiției, se va anexa inclusiv autorizaţia de demolare.

**7. Hotărârea Consiliului local al solicitantului și hotărârile partenerilor (după caz), de aprobare a documentației tehnico-economice și a indicatorilor tehnico-economici**

Pentru unitățile administrativ teritoriale se va anexa Hotărârea de Guvern/Hotărârea Consiliului județean/local al solicitantului de aprobare a indicatorilor tehnico-economici, cu modificările și completările ulterioare, pentru documentația anexată la cererea de finanțare.

În cazul în care la cererea de finanțare se anexează o documentație tehnico-economică actualizată, hotărârea de aprobare a indicatorilor tehnico-economici va fi anexată pentru documentația actualizată, inclusiv modificările și completările ulterioare, iar dacă se menționează în conținutul acesteia modificarea unei hotarâri anterioare, atunci se va anexa și hotărârea inițială care a fost modificată.

În cazul proiectelor depuse în parteneriat, hotărârea de aprobare a indicatorilor tehnico-economici va fi depusă de către toţi partenerii.

Această hotărâre va avea anexată o scurtă descriere/rezumat a investiţiei (maxim 2-3 pagini).

**8. Raportul privind stadiul fizic al investiției (Anexa 10)** **insoțit de contractul de lucrări**

**Pentru proiectele pentru care execuţia de lucrări a fost demarată, iar proiectele nu s-au încheiat în mod fizic sau implementat integral înainte de depunerea cererii de finanțare** se va anexa un raport privind stadiul fizic al lucrărilor asumat de către reprezentantul legal al solicitantului, de către dirigintele de şantier și de către constructor. Raportul respectiv va fi însoţit de devize generale detaliate ale lucrărilor executate şi plătite, ale lucrărilor executate şi neplătite și respectiv ale lucrărilor rămase de executat. Devizele vor fi semnate de către elaboratorul documentației tehnico-economice. Din raportul privind stadiul fizic al investiției trebuie să reiasă inclusiv faptul că lucrările nu au fost finalizate.

Totodata, se va atașa și contractul de lucrări (impreună cu toate actele adiționale incheiate), semnat dupa data de 01.01.2021 și Procesul verbal de recepție parțială a lucrărilor.

**9. Adresa emisă de Institutul Național de Statistică care să ateste populația deservită prin proiect, ce se va demonstra în baza datelor furnizate la 01 ianuarie 2022/sau a celor mai recente date ale INS.**

**10. Acordul de asociere cu privire la elaborarea P.M.U.D. din care să reiasă contribuţia financiară a liderului de parteneriat și a partenerilor pentru această cheltuială (*În cazul când P.M.U.D. este elaborat în parteneriat, iar cheltuială este inclusă în bugetul cererii de finanțare depuse în parteneriat*)**

**12. Programul de transport public în vigoare, sau orice alt document, din care să rezulte că infrastructura rutieră ce face obiectul proiectului se suprapune cu trasee de transport public urban de călători, dacă este cazul.**

**13. Dacă este cazul, documente justificative din care să rezulte complementarietatea proiectului cu alte investiții (ex: extras dintr-o strategie, contract de finanțare, etc).**

**14. Metodologiile utilizate pentru calcularea valorilor de bază și a țintelor proiectului aferente indicatorilor de rezultat.**

**15.(doar pentru proiectele care prevăd amplasarea de stații și puncte de încărcare electrică) Declarație privind ajutoarele de stat (Anexa 19).**

## **Aspecte administrative privind depunerea cererii de finanțare**

Cererea de finanțare depusă de solicitanți respectă modelul cadru aprobat prin ordin al ministrului investițiilor și proiectelor europene (Anexa 1 – Instrucțiuni de completare).

La cererea de finanțare, solicitantul anexează, Declarația unică (Anexa 3), prin care solicitantul confirmă îndeplinirea condițiilor de eligibilitate și a cerințelor de conformitate administrativă.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în Ghidul Solicitantului, necesare pentru etapă de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.

Depunerea documentelor justificative, a documentelor suport și a anexelor se va realiza într-un format care să respecte cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

**Un solicitant poate depune o singură cerere de finanțare în cadrul acestui apel de proiecte. Cererea de finanțare respinsă în această etapă se poate redepune în cadrul aceluiași apel, cu condiția ca apelul de proiecte să nu fi fost închis.**

## **Anexele și documente obligatorii la momentul contractării**

**1. Documentele statutare ale solicitantului și ale partenerilor, dacă este cazul**

Vor fi prezentate, după caz, documentele statutare ale solicitantului și, dacă e cazul, ale partenerilor, în vigoare, astfel:

* Incheierea definitivă de validare a mandatului primarului/presedintelui și orice document legal care confirmă data începerii mandatului (de ex. Juramantul);
* Ordinul Prefectului privind constatarea îndeplinirii condițiilor legale de constituire a Consiliului local/ Județean.

**2. Acordul privind implementarea în parteneriat a proiectului, dacă este cazul**

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din OUG nr. 133/2021 (inclusiv hotararile de aprobare a acestuia). In cadrul acestuia vor fi identificate rolurile și responsabilitatile tuturor partilor implicate. Se va avea în vedere modelul acordului de parteneriat– Anexa 7 la prezentul ghid.

**3. (dacă este cazul) Ȋmputernicirea pentru semnarea electronică extinsă a cererii de finanțare şi a anexelor la acesta**

Ȋn cazul în care cererea de finanțare şi anexele (cu exceptia declaratiei unice care va fi semnata doar de reprezentantul legal al solicitantului/liderului de parteneriat) la aceasta sunt semnate, cu semnătura electronică extinsă, de o persoană împuternicită de reprezentantul legal al solicitantului/liderului de parteneriat, se anexează documentul de împuternicire. Documentul de împuternicire reprezintă un document administrativ emis de reprezentantul legal, cu respectarea prevederilor legale în vigoare.

Observație: Dacă la depunere, cererea de finanțare este semnată de reprezentantul legal al solicitantului/liderului de parteneriat, iar pe parcursul procesului de evaluare și contractare, se împuternicește o persoană pentru semnarea electronică extinsă a răspunsurilor la solicitările de clarificări, cu respectare prevederilor din secţiunea 4.4, acest document se poate prezenta odată cu răspunsul la respectiva solicitare de clarificări.

**4. Documentele privind identificarea reprezentantului legal[[10]](#footnote-10) al fiecarui partener și a împuternicitului, dupa caz.**

**5. Certificate de atestare fiscală, referitoare la obligațiile de plată la bugetul local și la bugetul de stat**

Certificatele de atestare fiscală referitoare la obligațiile de plată la bugetul local și la bugetul de stat trebuie să fie în termenul de valabilitate.

În cazul parteneriatelor, toţi membrii parteneriatului vor prezenta aceste documente.

Solicitantul/partenerii trebuie să fi achitat obligațiile de plată nete (diferența dintre obligațiile de plată restanțe la buget și sumele de recuperat de la buget) către bugetul de stat și respectiv bugetul local, în cuantumul stabilit de legislația în vigoare.

**6. Certificatul de cazier fiscal al solicitantului**

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

În cazul parteneriatelor, toţi membrii parteneriatului vor prezenta acest document.

**7. Formularul bugetar "Fişa proiectului finanţat/propus la finanțare în cadrul programelor aferente Politicii de coeziune a Uniunii Europene" (cod 23), prevăzut de Scrisoarea-cadru privind contextul macroeconomic, în conformitate cu prevederile O.U.G.133/2021**

**8. Formularul nr. 1 - Fişă de fundamentare. Proiect propus la finanțare/finanţat din fonduri europene în conformitate cu O.U.G.133/2021 (pentru entitatile de drept public)**

**9. Declaratie pe propria raspundere a reprezentantului legal al solicitantului (Anexa 11) privind modificarile survenite asupra documentației de finanțare.**

In cazul in care există modificari, sunt anexate documente justificative asumate de către solicitant/reprezentatul legal al solicitantului/ in conformitate cu prevederile ghidului solicitantului aplicabil apelului de proiecte.

**10. Dacă este cazul, Acordul de parteneriat privind colaborarea dintre administraţiile bazinale de apă şi UAT Judeţul/Oraşul/Municipiul/Comuna**

Se va anexa acest document în situația în care sunt executate lucrări de construire pe albiile și/sau malurile râurilor, aflate în administrarea administraţiile bazinale de apă. În cadrul acestui acord se vor identifica investițiile realizate prin proiect.

Acordul de parteneriat între UAT și administrația bazinală de ape trebuie sa respecte modelul conform prevederilor art. 25, alin. (5) din Legea apelor nr. 107/1996, cu modificările și completările ulterioare. Conținutul cadru al acestui protocol este aprobat prin Ordinul MMAP nr. 1.708 din 10 septembrie 2020, cu modificările și completările ulterioare.

**11. Avizul/acordul administratorului căilor ferate pe durata lucrărilor, in care sa fie clar identificate investițiile ce vor fi realizate prin proiect** (in cazul proiectelor cu lucrări care intersectează infrastructura de căi ferate sau în situația trecerilor la nivel cu calea ferată).

**12. Documente privind dreptul de proprietate/administrare/superficie/concesiune/folosinţă**

a) Extras de carte funciară din care să rezulte intabularea, emis cu maximum 30 de zile înaintea depunerii, din care să rezulte existența dreptului de proprietate și absența sarcinilor incompatibile cu investiția.

b) Plan de amplasament și delimitare a imobilului (PAD), pentru imobilele pe care se propune a se realiza investiția în cadrul proiectului, plan în care să fie evidențiate numerele cadastrale sau extras din planul cadastral în cazul imobilelor înscrise în cartea funciară ca urmare a finalizării lucrărilor de înregistrare sistematică pe unitatea administrativ-teritorială respectivă, vizate de OCPI.

Nu este acceptabilă depunerea altor planuri (Plan de situație, suport topografic, etc).

c) Tabel centralizator pentru obiective de investiție, in cazul în care investiția vizează mai mult de un număr cadastral.

Reprezentantul legal al solicitantului va confirma absența sarcinilor incompatibile cu investiția în cadrul Declarației pe propria raspundere.

In plus, pe langa documentele menționate mai sus, pentru dovedirea **dreptului de folosinţă și concesiune** se va prezenta și Acordul proprietarului pentru realizarea activităților proiectului și menținerea investiției pentru o perioadă care să acopere perioada de durabilitate a contractului de finanțare.

Documentele trebuie să fie cuprinzătoare pentru datele menționate în cadrul Cererii de finanțare, a documentației tehnico-economice cu privire la identificarea investiției.

Observaţii:

a. Cerinţele cu privire la prezentarea extraselor de carte funciară și a planului de amplasament se aplică, în mod evident, doar pentru imobile.

b. În situația în care sunt executate lucrări de construire pe albiile și/sau malurile râurilor, aflate în administrarea A.N.A.R./administraţiilor bazinale de apă, se va anexa, un acord-cadru de parteneriat privind colaborarea dintre administraţiile bazinale de apă şi solicitantul de finanţare), fără ca Administraţia bazinală de apă să reprezinte un partener în sensul OUG nr. 133/2021, cu modificările și completările ulterioare, ci un colaborator care asigură buna implementare a proiectului.

**13. Hotărârea (hotărârile partenerilor, dacă e cazul) de aprobare a proiectului în conformitate cu ultima forma a bugetului rezultat în urma realizarii documentației tehnico-economice**

Se va utiliza anexa 12 - Model orientativ de Hotărâre de aprobare a proiectului.

În conformitate cu ultima formă a bugetului se va transmite hotărârea de aprobare a proiectului și a cheltuielilor aferente.

În Hotărârea sus-menționată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din instrumente structurale.

În cazul parteneriatelor, toţi partenerii vor depune aceste documente.

**14. Planul de monitorizare a proiectului (Anexa 4 la ghidul solicitantului)**

Planul de monitorizare trebuie sa cuprindă indicatorii de etapă (repere cantitative/calitative față de care este apreciat progresul implementării unui proiect și pot reprezenta inclusiv stadii intermediare ale indicatorilor de realizare). Indicatorii de etapă se vor corela cu activitatea de bază a proiectului și se vor raporta cel putin la stadiul procedurilor de achiziții, progresul execuției lucrărilor, etc.

Primul indicator de etapă poate fi stabilit la un interval de o luna, dar nu mai mult de 3 luni, calculat din prima zi de începere a implementării proiectului așa cum este prevăzut în contactul de finanțare. Prin excepție dacă data de începere a implementării proiectului este anterioară datei de semnare a contractului de finanțare/emiterii deciziei de finanțare, după caz, primul indicator de etapă este raportat la data semnării contractului de finanțare sau a emiterii deciziei de finanțare, după caz.

Planul de monitorizare a proiectului este parte integrantă a contractului de finanțare și va face subiectul monitorizării proiectului în etapă de implementare.

**15. Dacă traseul propus este întrerupt de un sector de drum național, adresa administratorului tronsonului de drum național parte a traseului propus privind starea bună a acestuia.**

**16. Pentru proiectele ce prevăd lucrări de realizare de noduri de conectare la autostradă/drum național, se va prezenta acordul administratorului acestuia.**

**17. Declarația proiectantului cu privire la armonizarea soluției tehnice cu cea existentă – doar pentru trasee care sunt întrerupte de un drum județean deja modernizat, în stare bună.**

**18. Extras relevant din strategia de dezvoltare teritorială, elaborată la nivelul autorităților publice Județene/locale, din care sa reiasă apartenența proiectului la aceasta.**

Extrasul va fi insoțit de Hotărârea Consiliului Județean / Consiliilor locale membre ale  parteneriatului de aprobare a Strategiei de dezvoltare teritorială.

Din extras trebuie sa rezulte faptul ca proiectul face parte din portofoliul de proiecte al strategiei de dezvoltare a UAT judet.

**19. Pentru proiectele de tip B:**

**- Hotărârea de aprobare a PMUD de către Consiliul Local / Consiliile locale membre ale  parteneriatului;**

**- Declarația reprezentantului legal din care rezultă că PMUD a fost elaborat in conformitate cu prevederile legale;**

**- Extras relevant din PMUD din care sa reiasă că proiectul se regăsește în scenariul optim selectat și că orizontul de implementare a P.M.U.D. se intinde cel puțin până la sfarșitul anului 2027.**

**20. Documentatia privind imunizarea la schimbarile climatice (daca este cazul)**

Aceasta trebuie sa fie realizata conform mentiunilor din Metodologia privind Imunizarea la Schimbările Climatice și respectarea Principiului DNSH, disponibilă pe pagina web https://regionordest.ro/documente-suport/, secțiunea Regio 2021-2027, Documente suport, Anexa 12 aferenta acesteia.

**21. Declaraţia privind eligibilitatea TVA**

Conform Anexei 20 la Ghidul solicitantului - Declaraţia privind eligibilitatea TVA aferenta cheltuielilor in cadrul operatiunii a carei cost total este mai mare de 5.000.000 Eur (inclusiv TVA)

**Alte documente decât cele de mai sus, de prezentat in aceasta etapa, daca este cazul:**

* Documente din care să reiasă că solicitantul/ membrii parteneriatului, în cazul în care au fost stabilite debite în sarcina lor, ca urmare a măsurilor legale întreprinse de autoritatea de management, au fost achitate integral, atașând dovezi în acest sens, dacă este cazul;
* Alte documente, prin a căror actualizare nu sunt afectate condițiile de eligibilitate ale solicitantului/proiectului.
* Alte documente actualizate, necesar a fi prezentate conform declarației de la punctul 9 de mai sus.

## **Renunțarea la cererea de finanțare**

In situația renunțării la solicitarea finanțării, solicitantul va trebui să completeze și să semneze o cerere pe care o va transmite in format electronic către AM PR Nord-Est pe adresa [am@adrnordest.ro](mailto:am@adrnordest.ro), sau prin sistemul informatic MySMIS2021/SMIS2021+, după caz. Renunțarea la solicitarea de finanțare se va face numai de către reprezentantul legal/persoana împuternicită al/a solicitantului în mod expres prin mandat/imputernicire specială.

# **PROCESUL DE EVALUARE, SELECȚIE ȘI CONTRACTARE A PROIECTELOR**

## **Principalele etape ale procesului de evaluare, selecție și contractare**

Principalele etape ale procesului, respectiv evaluarea, selecția și contractarea proiectelor depuse, se realizează strict în baza documentelor și informațiilor transmise de solicitantul de finanțare prin sistemul informatic MySMIS2021/SMIS2021+ cu excepția situaţiilor de nefuncționalitate a sistemului sau în alte situații prevăzute în ghidul solicitantului de finanțare sau detaliate de către AM prin Instrucțiuni.

Cererile de finanțare depuse de solicitanți în sistemul informatic MySMIS2021/SMIS2021+, se evaluează în conformitate cu metodologia și criteriile de evaluare și selecţie descrise în cadrul prezentului ghid și aprobate de Comitetul de monitorizare a programului, conform prevederilor art. 40 din Regulamentul (UE) 2021/1060, cu modificările și completările ulterioare.

Durata totală până la semnarea contractului de finanțare sau emiterea deciziei de respingere de la finanțare este de maxim 150 zile calendaristice calculate de la închiderea apelului de proiecte, conform prevederilor OUG 23/2023.

## **Conformitate administrativă — Declarația unică**

In conformitate cu OUG nr. 23/2023 de simplificare prima etapă de verificare a proiectelor depuse este cea a conformității administrative, etapă complet digitalizată, realizată în mod automat prin sistemul informatic MySMIS2021/SMIS2021+, ce va urmări, în principal, existența Declarației unice și a documentelor obligatoriu de anexat la cererea de finanțare. După verificarea conformității administrative, sistemul informatic MySMIS2021/SMIS2021+ va informa solicitantul cu privire la trecerea proiectului în etapă de evaluare tehnică și financiară, prin emiterea, în mod automat, a unei notificări prin intermediul aplicației. În cazul în care sistemul informatic MySMIS2021/SMIS2021+ emite o notificare de neconformitate, nu va fi demarată etapă de evaluare.

## **Etapă de evaluare preliminară — dacă este cazul (specific pentru intervențiile FSE+)**

Nu se aplica prezentului apel.

## **Evaluarea tehnică și financiară. Criterii de evaluare tehnică și financiară**

Evaluarea tehnică și financiară se realizează în ordinea depunerii proiectelor, de către comisiile de evaluare constituite la nivelul autorității de management în conformitate **cu criteriile de evaluare tehnică și financiară din Anexa nr. 2** la prezentul ghid.

In aceasta etapă se va completa **Grila de analiză a conformității Proiectului Tehnic (Anexa 6)**. Dacă în cadrul unei cereri de finanțare sunt depuse mai multe Proiecte Tehnice, se va completa câte o grilă de analiză a conformității proiectului tehnic pentru fiecare obiectiv în parte, după caz.

Pe parcursul procesului de evaluare tehnică și financiară pot fi solicitate clarificări care, împreună cu răspunsurile la acestea, trebuie să se încadreze într-un **termen de maximum 10 de zile lucrătoare** începând cu următoarea zi de după transmiterea primei solicitări de clarificări. Acest termen va fi adus la cunoștință solicitantului in prima solicitare de clarificări.

Termenul de răspuns aferent fiecărei solicitări de clarificări va fi de maximum 5 zile lucrătoare, termen ce poate fi prelungit, dacă este necesar, până cel târziu în cea de-a 10-a zi de la data transmiterii primei solicitări de clarificări.

In cadrul răspunsurilor la solicitarile de clarificări, pot fi depuse documente, inclusiv din categoria celor obligatorii de depus, care au fost emise ulterior depunerii proiectului, existând posibilitatea completării cererii de finanțare și a anexelor acesteia.

Netransmiterea răspunsurilor, răspunsul incomplet sau nerespectarea termenelor maxime de răspuns la solicitările de clarificări, poate conduce la respingerea proiectului, cererea de finanțare fiind evaluată doar în baza documentelor și a informațiilor existente.

## **Aplicarea pragului de calitate**

In cadrul acestui apel de proiecte, pragul minim de calitate de la care se consideră că un proiect îndeplinește condițiile minime necesare pentru a fi finanțat din fonduri europene nerambursabile este de 60 de puncte. Totodată, se va avea in vedere că bifarea cu NU a criteriului I.18 din Grila de analiză a conformității Proiectului Tehnic atrage respingerea proiectului, chiar dacă punctajul obținut în urma evaluarii tehnice și financiare depășește 60 de puncte.

Astfel, în urma finalizării etapei de evaluare tehnică și financiară și a soluționării, dacă este cazul, a contestațiilor depuse, selecția proiectelor se va face ținând cont de respectarea pragului de calitate stabilit (60 de puncte), precum și de limita alocării financiare disponibile.

## **Aplicarea pragului de excelență**

Nu se aplica prezentului apel.

## **Notificarea rezultatului evaluării tehnice și financiare**

Rezultatele evaluării tehnice și financiare se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte. Împotriva rezultatului evaluării tehnice și financiare, solicitantul poate formula contestație în termen de 30 zile calendaristice, calculate de la data comunicării rezultatului evaluării, în conformitate cu prevederile din sectiunea 8.8.

## **Contestații**

Un solicitant de finanțare nerambursabilă, care se consideră nedreptățit de rezultatele proceselor de evaluare și/sau contractare pentru documentația depusă de acesta pentru finanțare, poate formula în scris câte **o singură contestație**, asupra rezultatului fiecarei etape din procesele de selectie și/sau contractare, care va fi transmisă spre soluționare la AM PR Nord-Est.

Contestația va cuprinde cel puțin următoarele:

a) datele de identificare ale solicitantului: denumirea, sediul, datele de contact, precum și alte atribute de identificare, în condițiile legii, cum sunt: numărul de inregistrare în registrul comerțului sau într-un alt registru public, codul unic de înregistrare, precum și ale cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestat(e);

e) motivele de fapt si de drept pe care se intemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicitului solicitantului

Pentru a putea fi analizata o contestație, solicitantul trebuie să aducă argumente in susținerea punctului sau de vedere. În lipsa motivelor de fapt şi de drept, a argumentelor care să susțină contestarea deciziei primite de solicitant, AM PR Nord-Est consideră contestația neîntemeiată, aceasta fiind respinsă fără a mai fi analizată.

**Contestațiile se transmit prin intermediul sistemului MySMIS2021/SMIS2021+.**

**Contestațiile se pot depune în maxim 30 de zile calendaristice de la data înștiințării de către AM PR Nord-Est asupra rezultatului contestat.** Contestațiile depuse după termenul anterior menționat vor fi clasate, fiind considerate respinse, fără a mai fi analizate.

Contestatarul nu poate sa depună documente noi in susținerea cauzei și nu poate să modifice conținutul documentației inițiale.

Contestațiile vor fi solutionate de regulă, în termen de 10 de zile lucrătoare de la momentul înregistrării acestora la AM PR Nord-Est. In situația în care se constată că este necesară o prelungire a acestui termen, AM PR Nord-Est va notifica solicitantul în acest sens.

Contestația poate fi retrasă de contestatar până la soluționarea acesteia. Prin retragerea contestației se pierde dreptul de a se inainta o noua contestație în interiorul termenului general de depunerea a acesteia.

Decizia AM PR Nord-Est este finală, contestatarul nu va mai putea înainta o nouă contestație pe marginea aceluiași subiect.

În situația în care contestatarul este nemulțumit de modul de soluționare a contestației de către AM PR Nord-Est, se poate adresa instanțelor de judecată abilitate în acest sens și va fi informat asupra acestui aspect în cadrul scrisorii de răspuns la contestația depusă.

## **Contractarea proiectelor**

* + 1. **Verificarea îndeplinirii condițiilor de eligibilitate**

Demararea etapei de contractare se va realiza prin transmiterea unei notificări prin intermediul sistemului informatic MySMIS2021/SMIS2021+ prin care se vor solicita transmiterea anexelor obligatorii pentru această etapă, precum și soluționarea observațiilor rezultate în urma etapei de evaluare tehnică și financiară.

Ulterior notificării de demarare a etapei de contractare, solicitantul are obligația depunerii documentelor obligatorii enumerate în cadrul secțiunii 7.6, în termen de maxim 15 de zile lucrătoare.

Vor putea fi solicitate clarificări iar Solicitanții au obligația să răspundă la acestea cu respectarea termenului de maxim 15 zile lucrătoare calculat din ziua lucrătoare imediat următoare de după transmiterea scrisorii de clarificări, sub sancțiunea respingerii cererii de finanțare.

Netransmiterea clarificărilor solicitate în termenele comunicate, răspunsul incomplet sau nesatisfăcător pot conduce la respingerea cererii de finanțare, în conformitate cu prevederile prezentului ghid, cererea de finanțare fiind evaluată doar în baza documentelor și a informațiilor existente.

În aceasta etapă Solicitanții vor trebui să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate. Astfel, verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția autorității de management din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

În cazuri excepţionale şi pentru motive independente de solicitant/lider de parteneriat și parteneri, după caz, la solicitarea acestora, procesul de contractare poate fi suspendat, sub condiţia ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare, cu respectarea condițiile de finanțare prevăzute în ghid și cu încadrarea în perioada de programare. Perioadele cumulate de suspendare nu pot depăși 45 de zile calendaristice.

Pentru toate proiectele de investiții publice, inclusiv pentru cele pentru care nu este necesară obținerea Autorizației de construire, solicitantul are obligaţia ca în etapă de contractare, să facă dovada unui drept real principal fără sarcini incompatibile cu investiția asupra bunurilor imobile care fac obiectul cererii de finanțare.

* + 1. **Decizia de acordare/respingere a finanțării**

Ca urmare a verificării îndeplinirii condițiilor de eligibilitate, AM PR NORD-EST va emite fie decizia de aprobare, fie decizia de respingere a finanţării.

AM PR NORD-EST emite decizia de respingere a finanțării, în etapă de contractare, cu menționarea motivelor de respingere, dacă intervine cel puțin una dintre următoarele situaţii, fără ca enumerarea să excludă alte condiții specifice prevăzute în Ghidul Solicitantului:

a) solicitantul nu face dovada că cele declarate prin declarația unică sunt conforme cu realitatea și corespund cerințelor din Ghidul Solicitantului;

b) solicitantul nu răspunde în termenele prevăzute la sectiunea 8.9.1.

Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+.

Împotriva deciziei de respingere a finanțării solicitantul/liderul de parteneriat poate formula contestație pe cale administrativă, la AM PR NORD-EST, în termenul de maximum 30 zile calendaristice, calculat de la data primirii acesteia prin sistemul informatic MySMIS2021/SMIS2021+.

* + 1. **Definitivarea planului de monitorizare a proiectului**

Pe baza informaţiilor incluse în cererea de finanțare şi, dacă este cazul, a informaţiilor suplimentare solicitate beneficiarului, AM PR NORD-EST verifică și validează indicatorii de etapă în cadrul etapei de contractare, care sunt prevăzuţi în Planul de monitorizare a proiectului.

Indicatorii de etapă se corelează cu activitatea de bază declarată de beneficiar în cererea de finanțare, precum şi cu rezultatele aşteptate ale proiectului. Primul indicator de etapă poate fi stabilit la un interval de o lună, dar nu mai mult de 3 luni, calculat din prima zi de începere a implementării proiectului, așa cum este prevăzută în contractul de finanțare.

Dacă data de începere a implementării proiectului este anterioară datei de semnare a contractului de finanţare, primul indicator de etapă este raportat la data semnării contractului de finanţare.

În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât şi la progresul execuţiei lucrărilor, aferente activităţii de bază.

În definitivarea Planului de monitorizare, solicitantul de finanțare va avea în vedere mențiunile Capitolului 6 din cadrul prezentul ghid.

* + 1. **Semnarea contractului de finanțare/emiterea deciziei de finanțare**

Pentru proiectele selectate, în baza deciziei de aprobare a finanţării AM PR NORD-EST va proceda la încheierea contractului de finanţare.

Modelul standard de contract de finanțare utilizat pentru contractarea proiectelor selectate în urma procesului de evaluare este cel prezentat în cadrul Anexei 16 la *Ghidul solicitantului - Contract de finantare*.

Pe langă clauzele standard prevăzute în cadrul modelului de contract, clauzele specifice aplicabile proiectelor contractate în cadrul prezentului apel de proiecte se vor regasi evidenţiate în Anexa 16 la ghid.

Modelul standard de contract de finanțare poate fi actualizat in baza modificarilor legislative cu impact asupra clauzelor contractuale sau in alte cazuri obiectiv justificate.

Semnarea și încărcarea în sistem a contractului de către beneficiar se realizează în maxim 5 zile lucrătoare de la data notificării de către AM.

# **ASPECTE PRIVIND CONFLICTUL DE INTERESE**

Solicitanții de finanțare vor respecta prevederile legale naționale și europene în vigoare cu privire la conflictul de interese.

Reprezentantul legal al solicitatului de finanțare/liderului de parteneriat și reprezentanții legali ai partenerilor, dacă este cazul, se obligă să întreprindă toate diligențele necesare pentru a evita și, după caz, a înlătura orice conflict de interese pe toată perioada de derulare a proiectului, începând cu data depunerii cererii de finanțare și până la expirarea perioadei de durabilitate a proiectului.

Reprezentantul legal al solicitatului de finanțare/liderului de parteneriat și reprezentanții legali ai partenerilor, dacă este cazul, au obligația de a informa AM PR Nord-Est în legătură cu orice situație care dă naştere sau este posibil să dea naştere unei situații potențial generatoare de conflict de interese, în termen de maxim 5 zile lucrătoare de la luarea la cunoştinţă a situației.

AM PR Nord-Est va lua toate măsurile necesare pentru evitarea și înlăturarea situaţiilor de conflict de interese, în conformitate cu prevederile naționale și europene în vigoare aplicabile în materia conflictului de interese.

# **ASPECTE PRIVIND PRELUCRAREA DATELOR CU CARACTER PERSONAL**

Solicitanții de finanțare iși vor exprima acordul in cadrul Declarației unice cu privire la furnizarea și prelucrarea datelor cu caracter personal/ale instituției pe care o reprezintă, precum și cu accesarea și prelucrarea acestora în bazele de date publice cu scopul realizării verificărilor stabilite prin ghidul specific aplicabil, în baza Regulamentului UE 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și prelucrarea, stocarea/arhivarea datelor conform normelor legale incidente.

# **ASPECTE PRIVIND MONITORIZAREA TEHNICĂ ȘI RAPOARTELE DE PROGRES**

După semnarea contractului de finanțare beneficiarul are obligația de a prezenta următoarele:

* contractul de execuție a lucrărilor însoțit de caietul de sarcini din care sa reiasă respectarea principiului DNSH, conform secțiunii 3.17 și 5.7;
* documente din care sa reiasă caracterul continuu al traseului, inclusiv respectarea condițiilor prezentate in sectiunea 5.2.2 din prezentul ghid;
* în cazul proiectelor in care sunt implementate măsuri de stimulare a transportului public (stații pentru pasageri și/sau alveole pentru mijloacele de transport public) programul de transport public actualizat din care să reiasă suprapunerea traseelor de transport public cu infrastructura ce face obiectul proiectului;
* planul de control periodic al traficului pe drumurile reabilitate prin proiect, care sa acopere cel puțin perioada de durabilitate;
* (dacă e cazul) Avizul Comitetului Tehnico-Economic pentru Societatea Informațională și devizul pe obiect aferent componentei tehnologiei informației și comunicațiilor (in cadrul dosarului de verificare a achizițiilor);
* dacă este cazul, se vor furniza informații cu privire la persoanele cu dizabilități și persoanele care fac parte din grupuri dezavantajate din echipa de implementare a proiectului.

## **Rapoartele de progres**

AM PR Nord-Est monitorizează proiectele pe baza rapoartelor de progres și a vizitelor de monitorizare, în vederea evaluării permanente a evoluției progresului implementării acestora și posibile abateri de la graficul de implementare sau de natură să afecteze atingerea indicatorilor de realizare și de rezultat. Totodată, AM PR Nord-Est va monitoriza îndeplinirea indicatorilor de etapă și va sprijini beneficiarul pentru a identifica soluții adecvate pentru îndeplinirea acestora și pentru buna implementare a proiectelor care fac obiectul contractului de finanțare.

In situatia nerealizării indicatorilor de etapă la termenele prevăzute în planul de monitorizare, AM PR Nord-Est va implementa acțiuni și măsuri de monitorizare consolidată și va putea să aplice măsurile corective prevăzute în contractul de finanţare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumăte și stadiul din rapoartele de progres.

## **Vizitele de monitorizare**

AM PR Nord-Est are dreptul de a monitoriza și verifica din punct de vedere tehnic şi financiar implementarea proiectului, pe baza contractului de finanțare și cererii de finanțare aprobate și a Planului de monitorizare în vederea asigurării îndeplinirii obiectivelor proiectului și prevenirii neregulilor. În acest sens, va realiza vizite de monitorizare și vizite la fața locului, pentru a verifica progresul fizic al activităților și stadiul realizării indicatorilor, îndeplinirea indicatorilor de etapă.

AM PR Nord-Est va realiza vizite pe teren la beneficiarii proiectelor, post-implementare, pe perioada în care beneficiarul/liderul de parteneriat au obligația de a asigură sustenabilitatea/durabilitatea proiectului, respectiv caracterul durabil al operațiunilor potrivit prevederilor art. 65 din Regulamentul (UE) 2021/1060.

AM PR Nord-Est are obligația de a informa beneficiarul, prin MySMIS2021, asupra acțiunilor de verificare la fața locului a implementării proiectului/ acțiunilor de monitorizare/ acțiunilor de control din partea autorităților care desfășoară activități de audit și control, cu excepția vizitelor de monitorizare ad-hoc și a cazurilor în care informarea prealabilă ar putea prejudicia obiectul verificărilor.

In conformitate cu prevederile contractului de finanțare, AM PR Nord-Est elaborează Raportul de vizită care se generează prin sistemul informatic MySMIS2021 în termen de 10 zile lucrătoare de la data vizitei efectuată la fața locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.

## **Mecanismul specific indicatorilor de etapă. Planul de monitorizare**

În intervalul dintre doi indicatori de etapă consecutivi, AM PR Nord-Est monitorizează proiectul în cauză pe baza rapoartelor de progres și a vizitelor de monitorizare, putând utiliza un sistem specific de repere intermediare și instrumente de monitorizare care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar AM PR Nord-Est verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar. Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM PR Nord-Est poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021/SMIS2021+ se emit atenționări automate către beneficiar și AM PR Nord-Est cu cel puțin 10 zile calendaristice înaintea termenului prevăzut pentru indeplinirea indicatorilor. Totodată, se notifică beneficiarul și AM PR Nord-Est cu privire la respectarea termenului stabilit pentru încărcarea documentelor justificative aferente unui indicator de etapă.

În cazul nerespectării termenului stabilit, prin sistemul informatic MySMIS 2021/SMIS 2021+ se blochează posibilitatea de încărcare a documentelor. Ulterior, beneficiarul poate solicita, motivat, AM PR Nord-Est deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar AM PR Nord-Est înregistrează în sistemul informatic MySMIS2021/SMIS2021+ îndeplinirea cu întârziere a acestuia.

Neîndeplinirea unui indicator de etapă și măsurile de monitorizare pe care le poate aplica AM PR NORD-EST nu au natura și implicățiile unei nereguli sau unei fraude, așa cum sunt aceastea definite la art. 2 alin. (1) lit. a) și b) din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare.

Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, în completarea acțiunilor și măsurilor consolidate de monitorizare, AM PR Nord-Est poate aplica, în funcție de analiza obiectivă și riscurile identificate, în condițiile prevăzute în contractul de finanțare, măsurile prevăzute în cadrul OUG 23/2023.

Sumele respinse pot fi incluse de beneficiar și resolicitare la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul de finanțare, AM PR Nord-Est poate proceda la rezilierea contractului de finanțare/deciziei de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

Planul de monitorizare al proiectului poate face obiectul unor modificări prin act adiţional la contractul de finanțare.

# **ASPECTE PRIVIND MANAGEMENTUL FINANCIAR**

Mecanismele cererilor de prefinanțare, plată și rambursare a cheltuielilor în cadrul contractelor de finanţare se realizează în conformitate cu prevederile O.U.G. nr. 133/17.12.2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare, precum și normele de aplicare aprobate prin H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.

Conturile necesare implementarii mecanismului cererilor de plata, precum și cele necesare incasarii sumelor prin cereri de prefinanțare și de rambursare, sunt enumerate in H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.

## **Mecanismul cererilor de prefinanțare**

Mecanismul cererilor de prefinanțare este reglementat de cap IV, art. 18-20 din O.U.G. nr. 133/17.12.2021 și prin H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.

**Cerere de prefinanțare** reprezintă cererea depusă de către un beneficiar/lider de parteneriat prin care se solicită autorității de management virarea sumelor necesare pentru plata cheltuielilor necesare implementării proiectelor finanțate din fonduri europene, fără depășirea valorii totale eligibile a contractului de finanțare, așa cum sunt prevăzute în bugetele contractelor/ deciziilor de finanțare.

Pentru proiectele finanțate din Fondul european de dezvoltare regională, se poate acorda prefinanțare în tranşe de maximum 10% din valoarea eligibilă a contractului de finanțare, fără depăşirea valorii totale eligibile a acestuia, beneficiarilor/liderilor de parteneriat/ partenerilor, alţii decât cei prevăzuţi la art. 7 alin. (1)-(5), (8) şi (10) din O.U.G. nr. 133/17.12.2021. Tranşa solicitată, împreună cu soldul nejustificat al prefinanţării, prin cereri de rambursare, nu poate depăşi procentul indicat anterior (10%).

Pentru proiectele implementate în parteneriat, liderul de parteneriat depune cererea de prefinanţare, iar autoritatea de management virează valoarea cheltuielilor solicitate în conturile liderului de parteneriat/partenerilor care urmează să le utilizeze, conform contractului finanțare şi prevederilor acordului de parteneriat, parte integrantă a acestuia/acesteia.

Cu excepția primei tranşe de prefinanțare acordate, următoarele tranşe de prefinanțare se acordă cu deducerea sumelor nejustificate din tranşa anterior acordată.

Beneficiarul/Liderul de parteneriat care a depus cerere de prefinanțare are obligația depunerii unei/unor cereri de rambursare care să cuprindă cheltuielile efectuate din tranşa de prefinanțare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăși durata contractului de finanțare.

Beneficiarii/liderii de parteneriat/partenerii care primesc finanţare sub incidenţa ajutorului de stat/de minimis li se poate acorda prefinanţare în una sau mai multe tranşe de maximum 40% din valoarea totală a ajutorului, cu condiţia constituirii unei garanţii pentru suma aferentă prefinanţării solicitate prin depunerea unui instrument de garantare emis în condiţiile legii de o societate bancară, de o instituţie financiară nebancară sau de o societate de asigurări, cu respectarea prevederilor art. 91 alin. (5) lit. c) din Regulamentul (UE) 2021/1.060.

Pentru proiectele implementate în parteneriat, prefinanţarea care poate fi solicitată de unul dintre parteneri este proporţională cu sumele aferente activităţilor acelui partener din valoarea totală eligibilă a contractului de finanţare, respectiv cu ponderea ajutorului de stat/de minimis acordat acelui partener din valoarea totală a ajutorului.

Pentru proiectele implementate în parteneriat, garanţia este depusă de fiecare partener în proiect, lider de parteneriat/partener, pentru tranşa de prefinanţare solicitată de acesta.

## **Mecanismul cererilor de plată**

Mecanismul cererilor de plata este reglementat de cap V, art. 22 din O.U.G. nr. 133/17.12.2021 și prin H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.

În procesul de implementare a programelor, autorităţile de management pot utiliza mecanismul cererilor de plată.

Mecanismul cererilor de plată se aplică beneficiarilor de proiecte finanțate din fonduri europene, alţii decât cei prevăzuţi la art. 7 alin. (1)-(5), (8) şi 10 din O.U.G. nr. 133/17.12.2021.

**Cerere de plată** reprezintă cererea depusă de către un beneficiar/lider al unui parteneriat prin care se solicită autorității de management virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, facturilor de avans.

Pentru a beneficia de mecanismul cererilor de plata, beneficiari/lideri de parteneriat/parteneri iși vor deschide conturi distincte la Trezoreria Statului.

După primirea facturilor pentru livrarea bunurilor/ prestarea serviciilor/execuţia lucrărilor recepţionate, acceptate la plată, a facturilor de avans în conformitate cu clauzele prevăzute în contractele de achiziții aferente proiectelor implementate, acceptate la plată, a statelor privind plata salariilor, a statelor/centralizatoarelor pentru acordarea burselor, subvenţiilor, premiilor şi onorariilor, beneficiarul depune la organismul intermediar/autoritatea de management cererea de plată și documentele justificative aferente acesteia.

Pentru proiectele implementate în parteneriat, liderul de parteneriat depune cererea de plată, iar autoritatea de management virează, după efectuarea verificărilor, valoarea cheltuielilor autorizate în conturile liderului de parteneriat/ partenerilor care le-au angajat, fără a aduce atingere contractului de finanțare şi prevederilor acordului de parteneriat, parte integrantă a acestuia/acesteia.

Beneficiarii/Liderii de parteneriat/Partenerii, alţii decât cei prevăzuţi la art. 7 și 8 din O.U.G. nr. 133/17.12.2021, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.

În termen de maximum 20 de zile lucrătoare de la data depunerii de către beneficiar/liderul de parteneriat a cererii de plată, autoritatea de management efectuează verificarea cererii de plată. După efectuarea verificărilor, autoritatea de management virează beneficiarului/liderului de parteneriat/ partenerului valoarea cheltuielilor rambursabile, în termen de 3 zile lucrătoare de la momentul de la care aceasta dispune de resurse în conturile sale, într-un cont distinct de disponibil, deschis pe numele beneficiarilor/liderilor de parteneriat/ partenerilor la unităţile teritoriale ale Trezoreriei Statului. În ziua următoare virării, autoritatea de management transmite beneficiarilor/liderilor de parteneriat/partenerilor o notificare, întocmită distinct pentru fiecare dintre aceştia.

Pentru depunerea de către beneficiar/liderul de parteneriat a unor documente adiţionale sau clarificări solicitate de către autoritatea de management, termenul de 20 de zile lucrătoare poate fi întrerupt, fără ca perioadele de întrerupere cumulate să depăşească 10 zile lucrătoare.

Sumele primite de beneficiar/lider de parteneriat/parteneri în baza cererilor de plată nu pot fi utilizate pentru o altă destinaţie decât cea pentru care au fost acordate. Plațile din fondurile incasate de la Autoritatea de Management se efectuează de către beneficiari/lideri de parteneriat/parteneri în termen de maximum 5 zile lucrătoare de la încasarea sumelor în contul de trezeorerie destinat derularii mecanismului cererilor de plata.

În termen de maximum 10 zile lucrătoare de la data încasării sumelor virate de către autoritatea de management, beneficiarii au obligaţia de a depune cererea de rambursare aferentă cererii de plată la autoritatea de management, în care este justificata prin documente, utilizarea sumelor decontate prin cererea de plată, inclusiv contributia proprie a beneficiarului. În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât şi partenerului/partenerilor.

Cerere de rambursare aferentă cererii de plată - cererea depusă de către un beneficiar/lider al unui parteneriat prin care se justifică utilizarea sumelor plătite de către autoritatea de management ca urmare a cererii de plată

Beneficiarii/Liderii de parteneriat/Partenerii au obligația restituirii integrale sau parţiale a sumelor virate în cazul proiectelor pentru care aceştia nu justifică prin cereri de rambursare utilizarea acestora.

Recuperarea sumelor se efectuează pe baza mecanismului detaliat la art. 20 din OUG 133/2021.

Nerespectarea termenului de depunere a cererii de rambursare aferente unei cereri de plata, de către beneficiari/ lideri de parteneriat constituie încălcarea contractului de finanțare, autoritatea de management putând decide rezilierea acestuia/revocarea acesteia.

## **Mecanismul cererilor de rambursare**

Mecanismul cererilor de rambursare este reglementat de cap V, art. 25 din O.U.G. nr. 133/17.12.2021 și prin H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.

În procesul de implementare a programelor, autorităţile de management pot utiliza mecanismul cererilor de rambursare.

Beneficiarii/Liderii de parteneriat au obligația de a depune la autoritățile de management cereri de rambursare pentru decontarea cheltuielile efectuate in cadrul proiectului. In cadrul implementarii unui proiect, Beneficiarii pot depune următoarele tipuri de cereri de rambursare:

* Cereri de rambursarea aferente cererilor de plata, prin care se justifica sumele acordate prin mecanismul cererilopr de plata (vezi Sectiunea 12.2).
* Cereri de rambusare prin care se solicită autorităţii de management virarea sumelor aferente cheltuielilor eligibile efectuate conform contractului/deciziei de finanțare sau prin care se justifică utilizarea prefinanţării (vezi Sectiunea 12.1).

În termen de maximum 20 de zile lucrătoare de la data depunerii de către beneficiar/liderul de parteneriat la autoritatea de management a cererii de rambursare întocmite conform contractului de finanţare, autoritatea de management autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plăţii, autoritatea de management notifică beneficiarilor/liderilor de parteneriat/ partenerilor plata aferentă cheltuielilor autorizate din cererea de rambursare.

Pentru depunerea de către beneficiar/liderul de parteneriat a unor documente adiţionale sau clarificări solicitate de autoritatea de management sau de organismul intermediar, termenul de 20 de zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare.

În cazul cererii de rambursare finale depuse de beneficiar/liderul de parteneriat în cadrul proiectului, termenul de 20 de zile lucratoare poate fi prelungit cu durata necesară efectuării tuturor verificărilor procedurale specifice autorizării plăţii finale, cu respectarea art. 74 alin. (1) lit. (b) din Regulamentul (UE) 2021/1.060.

Nedepunerea de către beneficiar/liderul de parteneriat a documentelor sau clarificărilor solicitate în termenul prevăzut în contractul de finanțare atrage respingerea parţială sau totală, după caz, a cererii de rambursare.

Pentru proiectele implementate în parteneriat, liderul de parteneriat depune cererea de rambursare, iar autoritatea de management virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului/deciziei de finanțare şi prevederilor acordului de parteneriat, parte integrantă a acestuia/acesteia.

## **Graficul cererilor de prefinanțare/plată/rambursare**

Beneficiarii de finanțare vor elabora graficul de depunere al cererilor de prefinanțare/ plată/rambursare, anexă la contractul de finanțare, în corelare cu calendarul proiectului, activitățile previzionate, indicatorii de etapă și bugetul proiectului, din cererea de finanțare.

## **Vizitele la fața locului**

Conform Regulamentului CE nr. 1060/2021, Art. 74, Autoritatea de Management va efectua vizite pe teren pentru a verifica dacă lucrările au fost executate, produsele au fost furnizate și serviciile prestate și dacă cheltuielile declarate de beneficiarii proiectelor au fost efectuate şi sunt în conformitate cu regulamentele Comunităţii și cu legislaţia națională.

Verificările prevăzute la art. 74 alin. (2) din Regulamentul (UE) nr.1060/2021 cuprind:

* verificări administrative ale documentelor ce însoţesc cererile de prefinanțare/plată/rambursare prezentate de beneficiarii proiectelor;
* verificări la faţa locului ale proiectelor.

Verificările pe teren au ca scop:

* să asigure că proiectul se realizează conform condițiilor contractuale și activităţilor descrise în cererea de finanțare;
* să constate livrarea produsului / prestarea serviciului / executia lucrărilor în conformitate cu termenii și condițiile contractului economic, evoluţia fizică și respectarea normelor UE privind publicitatea, stadiul fizic de realizare a proiectului;
* verificarea pe teren va avea în vedere existenţa unui sistem de înregistrare în contabilitate și folosirea de coduri analitice distincte pentru activităţile aferente proiectelor;
* să asigure că cheltuielile declarate sunt eligibile – că toate facturile depuse spre decontare sunt aferente implementării proiectului și sunt efectuate în conformitate cu prevederile comunitare și naţionale;

Beneficiarul unui proiect finanțat din fonduri europene are obligația îndosarierii și păstrării în bune condiții a tuturor documentelor aferente proiectului. Obligația poate fi îndeplinită și prin arhivarea electronică a tuturor documentelor aferente proiectului, potrivit prevederilor [Legii nr. 135/2007](https://legislatie.just.ro/Public/DetaliiDocumentAfis/155770) privind arhivarea documentelor în formă electronică, republicată.

Beneficiarul și/sau partenerii au obligația de a pune la dispoziția Autoritatii de management documentele și/sau informațiile necesare pentru verificarea modului de utilizare a finanțării nerambursabile și să asigure condițiile pentru efectuarea verificărilor la fața locului.

În vederea efectuării verificărilor la fața locului, Beneficiarul și partenerii se angajează să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, pe suport hârtie sau în format electronic. Documentele trebuie sa fie ușor acceșibile și arhivate astfel încât, să permită verificarea lor.

In situația arhivării electronice potrivit prevederilor [Legii nr. 135/2007](https://legislatie.just.ro/Public/DetaliiDocumentAfis/155770) privind arhivarea documentelor în formă electronică, republicată, organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea mișiunilor de audit/verificare/control.

Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima. Termenul minim de asigurăre a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către AM către beneficiar.

În vederea efectuarii vizitei la fata locului, Autoritatea de management va notifica Beneficiarul cu privire la proiectul/proiectele ce urmează a fi examinate, specificând cine va efectua vizita pe teren şi în ce perioadă.

Vizita pe teren se va finaliza, pe baza constatărilor, prin completarea Raportului privind vizita la faţa locului în perioada de implementare (Anexa 6 la OUG 23/2023, aprobata prin Ordinul nr. 1777/2023), în care se vor include observatii, concluzii, precum și recomandări privind acţiunile care trebuie întreprinse de beneficiar pentru remedierea problemelor constatâte și termenele de răspuns.

# **MODIFICAREA GHIDULUI SOLICITANTULUI**

## **Aspectele care pot face obiectul modificărilor prevederilor ghidului solicitantului**

Aspectele prevăzute în cadrul ghidului solicitantului se raportează la legislația în vigoare. Modificarea prevederilor legale în vigoare poate determina AM PR NORD EST să solicite documente suplimentare și/sau respectarea unor condiții suplimentare față de prevederile respectivului documente, pentru conformarea cu modificările legislative intervenite.

AM PR NORD EST poate emite una sau mai multe actualizări ale ghidului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare. De asemenea, AM PR Nord Est poate emite clarificări/ interpretări ale prevederilor ghidului, cu condiția ca acestea să nu modifice/ să completeze prevederile acestuia.

## **Condiții privind aplicarea modificărilor pentru cererile de finanțare aflate în procesul de selecție (condiții tranzitorii)**

In conformitate cu cele precizate la secțiunea 13.1., AM PR Nord-Est poate emite una sau mai multe actualizări ale ghidului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare.

În funcție de modificările intervenite, AM PR Nord Est se va asigură de respectarea principiului privind tratamentul nediscriminatoriu al tuturor solicitanților la finanțare, așigurând, totodată, și transparența sistemului de evaluare prin publicarea tuturor modificărilor și condițiilor suplimentare intervenite ulterior publicării ghidului.

# **ANEXE**

La prezentul document sunt anexate următoarele:

* Anexa 1. Instructiuni privind completarea cererii de finanțare
* Anexa 2. Grila de selectie
* Anexa 3. Declaraţia unica
* Anexa 4. Plan de monitorizare
* Anexa 5. Eligibilitatea cheltuielilor
* Anexa 6. Grila PT
* Anexa 7. Model Acord Parteneriat
* Anexa 8. Lista de echipamente, dotari, lucrări
* Anexa 9. Nota privind încadrare în limitele de proprietate și in standardele de cost
* Anexa 10. Raport privind stadiul fizic al investiției
* Anexa 11. Declaraţia privind realizarea de modificări pe parcursul procesului de evaluare
* Anexa 12. Model orientativ de Hotărâre de aprobare a proiectului.
* Anexa 13. Grila de contractare
* Anexa 14. Matrice de corelare a bugetului
* Anexa 15. Contract de finanțare
* Anexa 16. Condiții specifice
* Anexa 17. Bugetul proiectului
* Anexa 18. Ajutor de minimis si de stat
* Anexa 19. Declaraţie privind ajutoarele de stat
* Anexa 20. Declaraţia privind eligibilitatea TVA în cazul operaţiunilor al căror cost total este mai mare de 5.000.000 euro (inclusiv TVA)
* Anexa 21. Conditii specifice privind acordarea, utilizarea și recuperarea ajutorului de stat\_de minimis

1. A se vedea art. 5 din REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize; [↑](#footnote-ref-1)
2. A se vedea Programul Regional Nord-Est 2021-2027, Prioritatea 5, Tabelul 4: Dimensiunea 1 – Domeniul de intervenție; [↑](#footnote-ref-2)
3. Disponibil la adresa : <https://eur-lex.europa.eu/legal-content/RO/TXT/?uri=CELEX%3A32010D0048&qid=1679648361288> [↑](#footnote-ref-3)
4. Disponibil la adresa: <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/> [↑](#footnote-ref-4)
5. Disponibil la adresa : <https://eur-lex.europa.eu/legal-content/RO/TXT/?uri=CELEX%3A12016P%2FTXT&qid=1679648581845> [↑](#footnote-ref-5)
6. Disponibil la adresa: <https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf> [↑](#footnote-ref-6)
7. Ȋn conformitate cu prevederile Legii nr. 50/1991, republicată, cu modificările și completările ulterioare şi ale Legii nr. 213/1998 privind proprietatea publică şi regimul juridic al acesteia, cu modificările și completările ulterioare ;

   23 – de exemplu: stalpi, cladiri ce vor functiona ca dispecerate, imobile necesare pentru instalarea camerelor CCTV sau a camerelor de supraveghre a traficului, etc. [↑](#footnote-ref-7)
8. Harta reţelei TEN-T se regăsește în Anexa I la Regulamentul (UE) nr. 1315/2013, secţiunea 9.4. Rețele globale și centrale: Drumuri, porturi, terminale feroviar - rutiere și aeroporturi (BG si RO), iar Lista nodurilor reţelei centrale și a celei globale se regăsește în Anexa II la Regulamentul (UE) nr. 1315/2013. [↑](#footnote-ref-8)
9. Ȋn confomitate cu prevederile legii 50/1991, republicată, cu modificările și completările ulterioare; [↑](#footnote-ref-9)
10. Reprezentantul legal care îşi exercită atribuţiile de drept; [↑](#footnote-ref-10)